CELEX: 32019R2013
Language: mt
Date: 2019-03-11 00:00:00
Title: Regolament Delegat tal-Kummissjoni (UE) 2019/2013 tal-11 ta’ Marzu 2019 li jissupplimenta r-Regolament (UE) 2017/1369 tal-Parlament Ewropew u tal-Kunsill fejn jidħol it-tikkettar tal-enerġija tal-unitajiet tal-wiri elettroniċi u li jħassar ir-Regolament Delegat tal-Kummissjoni (UE) Nru 1062/2010 (Test b'rilevanza għaż-ŻEE.)

5.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 315/1
               
            
         REGOLAMENT DELEGAT TAL-KUMMISSJONI (UE) 2019/2013
         tal-11 ta’ Marzu 2019
         li jissupplimenta r-Regolament (UE) 2017/1369 tal-Parlament Ewropew u tal-Kunsill fejn jidħol it-tikkettar tal-enerġija tal-unitajiet tal-wiri elettroniċi u li jħassar ir-Regolament Delegat tal-Kummissjoni (UE) Nru 1062/2010
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2017/1369 tal-Parlament Ewropew u tal-Kunsill tat-28 ta’ Lulju 2017 li jistabbilixxi qafas għat-tikkettar tal-enerġija u li jħassar id-Direttiva 2010/30/UE (1), u b’mod partikolari l-Artikolu 11(5) u l-Artikolu 16 tiegħu,
         Billi:
         
                     (1)
                  
                  
                     Ir-Regolament (UE) 2017/1369 jagħti s-setgħa lill-Kummissjoni biex tadotta atti delegati fir-rigward tat-tikkettar jew tar-riklassfikazzjoni tat-tikkettar ta’ gruppi ta’ prodotti li jirrappreżentaw potenzjal sinifikanti għall-iffrankar tal-enerġija u, meta rilevanti, ta’ riżorsi oħra.
                  
               
                     (2)
                  
                  
                     Id-dispożizzjonijiet dwar it-tikkettar tal-enerġija għat-televixins ġew stabbiliti bir-Regolament Delegat tal-Kummissjoni (UE) Nru 1062/2010 (2).
                  
               
                     (3)
                  
                  
                     Il-Komunikazzjoni tal-Kummissjoni COM(2016)773 final (3) (il-pjan ta’ ħidma dwar l-ekodisinn), stabbilita mill-Kummissjoni waqt l-applikazzjoni tal-Artikolu 16(1) tad-Direttiva 2009/125/KE tal-Parlament Ewropew u tal-Kunsill (4), tistabbilixxi l-prijoritajiet ta’ ħidma permezz tal-qafas tal-ekodisinn u tat-tikkettar tal-enerġija għall-perjodu 2016-2019. Il-pjan ta’ ħidma dwar l-ekodisinn jidentifika l-gruppi ta’ prodotti relatati mal-enerġija li għandhom jitqiesu bħala prijoritajiet għat-twettiq ta’ studji preparatorji u l-adozzjoni eventwali tal-miżura ta’ implimentazzjoni, kif ukoll ir-rieżami tar-Regolament tal-Kummissjoni (KE) Nru 642/2009 (5) u tar-Regolament Delegat (UE) Nru 1062/2010.
                  
               
                     (4)
                  
                  
                     Hu stmat li l-miżuri mill-pjan ta’ ħidma dwar l-ekodisinn għandhom il-potenzjal li b’kollox jipprovdu iżjed minn 260 TWh ta’ ffrankar annwali tal-enerġija finali fl-2030, jiġifieri ekwivalenti għal tnaqqis tal-emissjonijiet tal-gassijiet serra ta’ madwar 100 miljun tunnellata fis-sena fl-2030. L-unitajiet tal-wiri elettroniċi huma wieħed mill-gruppi ta’ prodotti elenkati fil-pjan ta’ ħidma.
                  
               
                     (5)
                  
                  
                     It-televixins huma fost il-gruppi ta’ prodotti msemmija fl-Artikolu 11(5)(b) tar-Regolament (UE) 2017/1369, li għalihom il-Kummissjoni jenħtieġ tadotta att delegat li jintroduċi t-tikketti riklassifikati minn A sa G.
                  
               
                     (6)
                  
                  
                     Ir-Regolament Delegat (UE) Nru 1062/2010 jeżiġi li l-Kummissjoni twettaq rieżami tar-Regolament fid-dawl tal-progress teknoloġiku.
                  
               
                     (7)
                  
                  
                     Il-Kummissjoni għamlet rieżami tar-Regolament (UE) Nru 1062/2010 kif jeżiġi l-Artikolu 7 tiegħu, u analizzat aspetti tekniċi, ambjentali u ekonomiċi tat-televixins u ta’ unitajiet tal-wiri elettroniċi oħra, inkluż il-moniters u l-unitajiet tal-wiri tas-sinjalar kif ukoll il-fehim u l-imġiba tal-utenti fil-ħajja reali fejn jidħlu elementi differenti tat-tikkettar. Ir-rieżami sar b’koperazzjoni mill-qrib mal-partijiet konċernati u mal-partijiet interessati mill-Unjoni u minn pajjiżi terzi. Ir-riżultati tar-rieżami ġew ippubblikati u ppreżentati lill-Forum tal-Konsultazzjoni stabbilit bl-Artikolu 14 tar-Regolament (UE) 2017/1369.
                  
               
                     (8)
                  
                  
                     Mir-rieżami joħroġ li l-istess rekwiżiti tat-televixins jenħtieġ japplikaw anki għall-moniters għax l-aspetti komuni fil-funzjonalità bejn dawn l-unitajiet tal-wiri u t-televixins qed jiżdiedu b’ritmu mgħaġġel. Minbarra dan, l-unitajiet tal-wiri tas-sinjalar diġitali ġew elenkati b’mod speċifiku fil-pjan ta’ ħidma 2016-2019 dwar l-ekodisinn li għandha l-Kummissjoni biex jitqiesu fir-rieżami tar-Regolamenti eżistenti għat-televixins. Għalhekk il-kamp ta’ applikazzjoni ta’ dan ir-Regolament jenħtieġ ikun jinkludi l-unitajiet tal-wiri elettroniċi, inkluż it-televixins, il-moniters u l-unitajiet tal-wiri tas-sinjalar diġitali.
                  
               
                     (9)
                  
                  
                     Il-konsum annwali tal-enerġija tat-televixins fl-Unjoni fl-2016 kien aktar minn 3 % tal-konsum tal-elettriku tal-Unjoni Ewropea. Il-konsum projettat tal-enerġija tat-televixins, tal-moniters u tal-unitajiet tal-wiri tas-sinjalar diġitali f’xenarju ta’ status quo mistenni joqrob lejn il-100 TWh/sena fl-2030. Hu stmat li dan ir-Regolament, flimkien mar-Regolament dwar it-tikkettar tal-enerġija li jakkumpanjah, se jnaqqsu l-konsum finali annwali tal-enerġija sa 39 TWh/sena sal-2030.
                  
               
                     (10)
                  
                  
                     Il-funzjoni li fiha medda dinamika qawwija (HDR) tista’ twassal għal użu differenti tal-enerġija, u dan jissuġġerixxi li tinħoloq indikazzjoni separata tal-effiċjenza enerġetika għal din il-funzjoni.
                  
               
                     (11)
                  
                  
                     L-informazzjoni mogħtija fuq it-tikketta għall-unitajiet tal-wiri elettroniċi fil-kamp ta’ applikazzjoni ta’ dan ir-Regolament jenħtieġ tinkiseb bi proċeduri tal-kejl affidabbli, preċiżi u ripetibbli, li jqisu l-aktar metodi tal-kejl avvanzati rikonoxxuti inkluż, meta disponibbli, standards armonizzati adottati mill-organizzazzjonijiet Ewropej tal-istandardizzazzjoni, kif elenkat fl-Anness I tar-Regolament (UE) Nru 1025/2012 tal-Parlament Ewropew u tal-Kunsill (6).
                  
               
                     (12)
                  
                  
                     Filwaqt li tingħaraf iż-żieda fil-bejgħ tal-prodotti relatati mal-enerġija mill-pjattaformi ospitanti tal-bejgħ fuq l-Internet, aktar milli direttament minb fuq is-siti web tal-fornituri u tal-bejjiegħa, jenħtieġ jiġi ċċarat li l-pjattaformi tal-bejgħ fuq l-Internet jenħtieġ ikunu responsabbli li jippermettu t-turija tat-tikketta mogħtija mill-fornitur viċin il-prezz. Jenħtieġ li dawn jinfurmaw lill-bejjiegħ dwar dan l-obbligu, iżda jenħtieġ ma jkunux responsabbli għall-preċiżjoni jew għall-kontenut fuq it-tikketta u fuq l-iskeda informattiva dwar il-prodott mogħtija. Madankollu, fl-applikazzjoni tal-Artikolu 14(1)(b) tad-Direttiva 2000/31/KE tal-Parlament Ewropew u tal-Kunsill (7) dwar il-kummerċ elettroniku, dawn il-pjattaformi ospitanti tal-bejgħ fuq l-Internet jenħtieġ jaġixxu mingħajr dewmien biex iwaqqfu jew jiddiżattivaw l-aċċess għall-informazzjoni dwar il-prodott inkwistjoni, jekk dawn ikunu konxji li hemm nuqqas ta’ konformità (eż. tikketta jew skeda informattiva dwar il-prodott neqsin, mhux kompluti, jew skorretti), pereżempju jekk ikunu infurmati mill-awtorità tas-sorveljanza tas-suq. Il-fornituri li jbigħu direttament lill-utenti finali permezz tas-sit web tagħhom stess huma koperti bl-obbligi tal-bejjiegħa dwar il-bejgħ mill-bogħod imsemmija fl-Artikolu 5 tar-Regolament (UE) 2017/1369.
                  
               
                     (13)
                  
                  
                     Jenħtieġ li l-unitajiet tal-wiri elettroniċi murija waqt il-fieri jkollhom it-tikketta tal-enerġija, jekk l-ewwel unità tal-mudell tkun diġà tqiegħdet fis-suq jew tkun qed titqiegħed fis-suq permezz tal-fiera.
                  
               
                     (14)
                  
                  
                     Biex titjieb l-effikaċja ta’ dan ir-Regolament, jenħtieġ li jkunu pprojbiti l-prodotti li jibdlu awtomatikament il-prestazzjoni tagħhom fil-kundizzjonijiet tat-test biex itejbu l-parametri ddikjarati.
                  
               
                     (15)
                  
                  
                     Il-miżuri previsti f’dan ir-Regolament ġew diskussi mill-Forum Konsultattiv u mill-esperti tal-Istati Membri skont l-Artikolu 14 tar-Regolament (UE) 2017/1369.
                  
               
                     (16)
                  
                  
                     Jenħtieġ li r-Regolament Delegat (UE) Nru 1062/2010 jitħassar.
                  
               ADOTTAT DAN IR-REGOLAMENT:
         
            Artikolu 1
            Suġġett u kamp ta’ applikazzjoni
            
               1.   Dan ir-Regolament jistabbilixxi rekwiżiti tat-tikkettar u tal-għoti ta’ informazzjoni supplimentari dwar il-prodott fuq l-unitajiet tal-wiri elettroniċi, inkluż it-televixins, il-moniters u l-unitajiet tal-wiri tas-sinjalar diġitali.
            
            
               2.   Dan ir-Regolament ma għandux japplika għal dawn li ġejjin:
               
                           (a)
                        
                        
                           l-unitajiet tal-wiri elettroniċi b’erja tal-iskrin ta’ 100 ċentimetru kwadru jew inqas;
                        
                     
                           (b)
                        
                        
                           il-proġetturi;
                        
                     
                           (c)
                        
                        
                           is-sistemi komprensivi tal-vidjokonferenzi;
                        
                     
                           (d)
                        
                        
                           l-unitajiet tal-wiri mediċi;
                        
                     
                           (e)
                        
                        
                           headsets tar-realtà virtwali;
                        
                     
                           (f)
                        
                        
                           unitajiet tal-wiri integrati jew li jridu jiġu integrati fil-prodotti elenkati fil-punti 3(a) u 4 tal-Artikolu 2 tad-Direttiva 2012/19/UE tal-Parlament Ewropew u tal-Kunsill (8);
                        
                     
                           (g)
                        
                        
                           unitajiet tal-wiri li huma komponenti jew subassemblaġġi ta’ prodotti koperti b’miżuri ta’ implimentazzjoni adottati skont id-Direttiva 2009/125/KE;
                        
                     
                           (h)
                        
                        
                           l-unitajiet tal-wiri tax-xandir;
                        
                     
                           (i)
                        
                        
                           l-unitajiet tal-wiri tas-sigurtà;
                        
                     
                           (j)
                        
                        
                           il-whiteboards interattivi diġitali;
                        
                     
                           (k)
                        
                        
                           il-frejms tar-ritratti diġitali;
                        
                     
                           (l)
                        
                        
                           l-unitajiet tal-wiri tas-sinjalar diġitali li jissodisfaw xi waħda mill-karatteristiċi li ġejjin:
                           
                                       (1)
                                    
                                    
                                       iddisinjati u mibnija bħala modulu tal-viżwalizzazzjoni li jrid jiġi integrat bħala erja parzjali tal-immaġni ta’ erja akbar tal-iskrin tal-unità tal-wiri u li ma jkunux maħsuba biex jintużaw bħala apparat waħdu tal-unità tal-wiri;
                                    
                                 
                                       (2)
                                    
                                    
                                       distribwiti bħala ħaġa waħda fi kjużura għal użu permanenti fuq barra;
                                    
                                 
                                       (3)
                                    
                                    
                                       distribwiti bħala ħaġa waħda fi kjużura b’erja tal-iskrin li tkun inqas minn 30 dm2 jew iżjed minn 130 dm2;
                                    
                                 
                                       (4)
                                    
                                    
                                       id-densità tal-pixels tal-unità tal-wiri tkun inqas minn 230 pixel/cm2 jew aktar minn 3 025 pixel/cm2;
                                    
                                 
                                       (5)
                                    
                                    
                                       il-luminanza bajda massima waqt modalità ta’ operazzjoni b’medda dinamika standard (SDR) tkun 1 000 cd/m2 jew iżjed;
                                    
                                 
                                       (6)
                                    
                                    
                                       l-ebda interfaċċja tal-input tas-sinjal tal-vidjow u drive tal-unità tal-wiri li jippermettu l-wiri korrett ta’ sekwenza dinamika standardizzata tat-test tal-vidjow għall-finijiet ta’ kejl tal-enerġija;
                                    
                                 
                     
                           (m)
                        
                        
                           unitajiet tal-wiri tal-istatus;
                        
                     
                           (n)
                        
                        
                           panelli tal-kontroll.
                        
                     
         
         
            Artikolu 2
            Definizzjonijiet
            Għall-finijiet ta’ dan ir-Regolament, għandhom japplikaw id-definizzjonijiet li ġejjin:
            
                        (1)
                     
                     
                        “unità tal-wiri elettronika” tfisser skrin tal-wiri u l-elettroniċi assoċjati li l-funzjoni primarja tagħhom tkun il-wiri ta’ informazzjoni viżwali minn sorsi bil-wajer jew mingħajru;
                     
                  
                        (2)
                     
                     
                        “televixin” tfisser unità tal-wiri elettronika maħsuba primarjament biex turi u tirċievi sinjali awdjoviżivi, u li tkun tikkonsisti minn unità tal-wiri elettronika u minn tuner/riċevitur wieħed jew aktar;
                     
                  
                        (3)
                     
                     
                        “tuner/riċevitur” tfisser ċirkwit elettroniku li jaqbad sinjal tax-xandir tat-televixin, bħad-diġitali terrestri jew bis-satellita, iżda mhux unikast bl-Internet, u jiffaċilita l-għażla ta’ stazzjon tat-televixin minn grupp ta’ stazzjonijiet tax-xandir;
                     
                  
                        (4)
                     
                     
                        “moniter” jew “moniter tal-kompjuter” jew “unità tal-wiri tal-kompjuter” tfisser unità tal-wiri elettronika maħsuba għal persuna waħda biex taraha mill-viċin, ngħidu aħna fuq skrivanija;
                     
                  
                        (5)
                     
                     
                        “frejm tar-ritratti diġitali” tfisser unità tal-wiri elettronika maħsuba biex turi esklussivament informazzjoni viżwali fissa;
                     
                  
                        (6)
                     
                     
                        “proġettur” tfisser apparat ottiku għall-ipproċessar ta’ informazzjoni ta’ immaġni vidjo analoga jew diġitali, bi kwalunkwe format, li jimmodula sors ta’ dawl u jipproġetta l-immaġni li tirriżulta fuq wiċċ estern;
                     
                  
                        (7)
                     
                     
                        “unità tal-wiri ta’ status” tfisser unità tal-wiri li tintuża biex turi informazzjoni sempliċi iżda li tkun qed tinbidel bħal xi stazzjon magħżul, il-ħin jew il-konsum tal-enerġija. Indikatur sempliċi tad-dawl ma jitqiesx bħala unità tal-wiri ta’ status;
                     
                  
                        (8)
                     
                     
                        “panella tal-kontroll” tfisser unità tal-wiri elettronika li l-funzjoni ewlenija tagħha hi li turi immaġnijiet assoċjati mal-istatus operatorju tal-prodott; din tista’ tipprovdi interazzjoni mal-utent permezz tal-mess jew b’mezzi oħra li jikkontrollaw it-tħaddim tal-prodott. Din tista’ tiġi integrata fil-prodotti jew tiġi ddisinjata b’mod speċifiku u kkumerċjalizzata biex tintuża esklussivament mal-prodott.
                     
                  
                        (9)
                     
                     
                        “sistema komprensiva tal-vidjokonferenzi” tfisser sistema apposta mfassla għall-vidjokonferenzi u l-kollaborazzjoni, integrata fi kjużura waħda, li l-ispeċifikazzjonijiet tagħha għandhom jinkludu dawn il-karatteristiċi kollha li ġejjin:
                        
                                    (a)
                                 
                                 
                                    appoġġ għall-protokoll speċifiku tal-vidjokonferenzi ITU-T H.323 jew IETF SIP kif mogħti mill-manifattur;
                                 
                              
                                    (b)
                                 
                                 
                                    kamera(s), unitajiet tal-wiri u kapaċitajiet tal-ipproċessar għal vidjo bidirezzjonali f’ħin reali, inkluż reżiljenza għat-telfien tal-pakketti;
                                 
                              
                                    (c)
                                 
                                 
                                    loudspeaker u kapaċitajiet tal-ipproċessar tal-awdjo għal awdjo bidirezzjonali handsfree f’ħin reali, inkluż it-tneħħija tal-eku;
                                 
                              
                                    (d)
                                 
                                 
                                    funzjoni ta’ kriptaġġ;
                                 
                              
                                    (e)
                                 
                                 
                                    HiNA.
                                 
                              
                  
                        (10)
                     
                     
                        “HiNA” tfisser id-Disponibbiltà Għolja tan-Netwerk (HiNA) kif definita fl-Artikolu 1 tar-Regolament tal-Kummissjoni (KE) Nru 1275/2008 (9);
                     
                  
                        (11)
                     
                     
                        “unità tal-wiri tax-xandir” tfisser unità tal-wiri elettronika maħsuba u kummerċjalizzata għal użu professjonali mix-xandara u d-djar tal-produzzjoni tal-vidjo biex joħolqu kontenut vidjo. L-ispeċifikazzjoni tagħha għandha tinkludi dawn il-karatteristiċi kollha li ġejjin:
                        
                                    (a)
                                 
                                 
                                    funzjoni ta’ kalibrazzjoni tal-kulur;
                                 
                              
                                    (b)
                                 
                                 
                                    funzjoni ta’ analiżi tas-sinjal tal-input għall-monitoraġġ tas-sinjal tal-input u għad-detezzjoni tal-erruri, bħal moniter tal-forom tal-mewġ/vetturskopju, l-aġġustamenti tal-RGB, faċilità ta’ verifika tal-istatus tas-sinjal tal-vidjo b’riżuluzzjoni reali tal-pixels, il-modalità interlace u l-marker tal-unità tal-wiri;
                                 
                              
                                    (c)
                                 
                                 
                                    Interfaċċa Diġitali Serjali (SDI) jew Video over IP (VoIP) integrati mal-prodott;
                                 
                              
                                    (d)
                                 
                                 
                                    mhux għall-użu f’żoni pubbliċi.
                                 
                              
                  
                        (12)
                     
                     
                        “whiteboard interattiv diġitali” tfisser unità tal-wiri elettronika li tippermetti interazzjoni diretta tal-utent mal-immaġni murija. Il-whiteboard interattiv diġitali hu maħsub primarjament għal preżentazzjonijiet, lezzjonijiet jew kollaborazzjoni mill-bogħod, inkluż għal trażmissjoni ta’ sinjali awdjo u vidjo. L-ispeċifikazzjoni tagħha għandha tinkludi l-karatteristiċi kollha li ġejjin:
                        
                                    (a)
                                 
                                 
                                    maħsuba primarjament biex tiġi installata mdendla, immuntata fuq stend mal-art, imqiegħda fuq xkaffa jew desktop jew imwaħħla ma’ struttura fiżika għall-wiri pubbliku;
                                 
                              
                                    (b)
                                 
                                 
                                    tintuża bilfors ma’ softwer tal-kompjuter b’funzjonalitajiet speċifiċi għall-ġestjoni tal-kontenut u l-interazzjoni;
                                 
                              
                                    (c)
                                 
                                 
                                    integrata jew iddisinjata biex tintuża speċifikament ma’ kompjuter biex jitħaddem is-softwer fil-punt (b);
                                 
                              
                                    (d)
                                 
                                 
                                    erja tal-iskrin tal-unità tal-wiri akbar minn 40 dm2;
                                 
                              
                                    (e)
                                 
                                 
                                    interazzjoni tal-utent bil-mess permezz ta’ suba’ jew pinna, jew b’mezzi oħra bħal id, mossa tal-id jew bil-vuċi.
                                 
                              
                  
                        (13)
                     
                     
                        “unità tal-wiri tas-sigurtà” tfisser unità tal-wiri elettronika li l-ispeċifikazzjoni tagħha għandha tinkludi l-karatteristiċi kollha li ġejjin:
                        
                                    (a)
                                 
                                 
                                    funzjoni ta’ awtomonitoraġġ li kapaċi tikkomunika għallinqas waħda mill-informazzjoni li ġejja lil server remot:
                                    
                                                —
                                             
                                             
                                                l-istatus tal-enerġija;
                                             
                                          
                                                —
                                             
                                             
                                                it-temperatura interna minn sensur termiku kontra t-tagħbija eċċessiva;
                                             
                                          
                                                —
                                             
                                             
                                                is-sors tal-vidjo;
                                             
                                          
                                                —
                                             
                                             
                                                is-sors tal-awdjo u l-istatus tal-awdjo (volum/bla ħoss);
                                             
                                          
                                                —
                                             
                                             
                                                il-mudell u l-verżjoni tal-firmwer;
                                             
                                          
                              
                                    (b)
                                 
                                 
                                    il-fattur tal-forma speċjalista speċifikat mill-utent li jiffaċilita l-installazzjoni tal-unità tal-wiri f’housings jew consoles professjonali.
                                 
                              
                  
                        (14)
                     
                     
                        “unità tal-wiri tas-sinjalar diġitali” tfisser unità tal-wiri elettronika maħsuba primarjament għall-wiri pubbliku f’ambjenti li mhumiex ibbażati fuq desktop u li mhumiex domestiċi. L-ispeċifikazzjoni tagħha għandha tinkludi dawn il-karatteristiċi kollha li ġejjin:
                        
                                    (a)
                                 
                                 
                                    identifikatur uniku li jkun jista’ jindirizza lil unità tal-wiri speċifika;
                                 
                              
                                    (b)
                                 
                                 
                                    funzjoni li tiddiżattiva l-aċċess mhux awtorizzat għall-konfigurazzjonijiet tal-unità tal-wiri u l-immaġni murija;
                                 
                              
                                    (c)
                                 
                                 
                                    konnessjoni ta’ netwerk (li tinkludi kemm interfaċċja bil-wajers jew mingħajr wajers) għall-kontroll, il-monitoraġġ jew ir-riċeviment tal-informazzjoni li trid tintwera, u li tkun ġejja mingħand sorsi unicast jew multicast remoti iżda mhux mingħand sorsi tax-xandir;
                                 
                              
                                    (d)
                                 
                                 
                                    maħsuba biex tiġi installata mdendla, immuntata jew imwaħħla ma’ struttura fiżika għall-wiri pubbliku u mhux imqiegħda fis-suq bi stend mal-art;
                                 
                              
                                    (e)
                                 
                                 
                                    ma tintegrax tuner li juri s-sinjali tax-xandir.
                                 
                              
                  
                        (15)
                     
                     
                        “integrata”, b’referenza għal unità tal-wiri li tkun parti minn prodott ieħor bħala komponent funzjonali, tfisser unità tal-wiri elettronika li ma tistax taħdem b’mod indipendenti mill-prodott u li tiddependi fuqu biex twettaq il-funzjonijiet tagħha, inkluż l-enerġija;
                     
                  
                        (16)
                     
                     
                        “unità tal-wiri medika” tfisser unità tal-wiri elettronika koperta mill-kamp ta’ applikazzjoni ta’:
                        
                                    (a)
                                 
                                 
                                    id-Direttiva tal-Kunsill 93/42/KEE (10) dwar mezzi mediċi; jew
                                 
                              
                                    (b)
                                 
                                 
                                    ir-Regolament (UE) 2017/745 tal-Parlament Ewropew u tal-Kunsill (11) dwar apparati mediċi; jew
                                 
                              
                                    (c)
                                 
                                 
                                    id-Direttiva tal-Kunsill 90/385/KEE (12) dwar l-approssimazzjoni tal-liġijiet tal-Istati Membri rigward il-mezzi mediċi attivi li jiddaħħlu f’xi parti tal-ġisem; jew
                                 
                              
                                    (d)
                                 
                                 
                                    id-Direttiva 98/79/KE tal-Parlament Ewropew u tal-Kunsill (13) dwar il-mezzi mediċi dijanjostiċi in vitro; jew
                                 
                              
                                    (e)
                                 
                                 
                                    ir-Regolament (UE) 2017/746 tal-Parlament Ewropew u tal-Kunsill (14) dwar apparati mediċi dijanjostiċi in vitro;
                                 
                              
                  
                        (17)
                     
                     
                        “moniter tal-grad 1” tfisser moniter għall-evalwazzjoni tal-kwalità teknika ta’ livell għoli tal-immaġnijiet f’punti ewlenin ta’ fluss tax-xogħol waqt il-produzzjoni jew ix-xandir, bħall-ġbid ta’ immaġnijiet, il-postproduzzjoni, it-trażmissjoni u l-ħżin;
                     
                  
                        (18)
                     
                     
                        “erja tal-iskrin” tfisser l-erja viżibbli tal-unità tal-wiri elettronika kkalkulata b’multiplikazzjoni tal-wisa’ tal-immaġni viżibbli massima bit-tul tal-immaġni viżibbli massima matul is-superfiċje tal-panell (kemm ċatt jew kurvat);
                     
                  
                        (19)
                     
                     
                        “headset tar-realtà virtwali” tfisser apparat li jintlibes mar-ras u li jipprovdi realtà virtwali immersibbli lil min jilbsu billi jurih immaġnijiet stereoskopiċi f’kull għajn b’funzjonijiet li jittraċċaw iċ-ċaqliq tar-ras;
                     
                  
                        (20)
                     
                     
                        “punt tal-bejgħ” tfisser il-post fejn jintwerew l-unitajiet tal-wiri elettroniċi, jew fejn ikunu offruti għall-bejgħ, għall-kiri, jew għall-bejgħ bin-nifs.
                     
                  
         
            Artikolu 3
            Obbligi tal-fornituri
            
               1.   Il-fonituri għandhom jiżguraw li:
               
                           (a)
                        
                        
                           kull unità tal-wiri elettronika tiġi fornuta b’tikketta stampata u li jkun fiha l-informazzjoni stipulata fl-Anness III;
                        
                     
                           (b)
                        
                        
                           il-parametri tal-iskeda informattiva dwar il-prodott, kif stipulat fl-Anness V, jiddaħħlu fil-bażi tad-data tal-prodotti;
                        
                     
                           (c)
                        
                        
                           jekk jintalab b’mod speċifiku min-negozjant, l-iskeda informattiva dwar il-prodott għandha tkun disponibbli b’mod stampat;
                        
                     
                           (d)
                        
                        
                           il-kontenut tad-dokumentazzjoni teknika, kif stipulat fl-Anness VI, jiddaħħal fil-bażi tad-data tal-prodotti;
                        
                     
                           (e)
                        
                        
                           kull reklam viżiv ta’ mudell speċifiku ta’ unità tal-wiri elettronika, inkluż fuq l-Internet, għandu juri l-klassi tal-effiċjenza enerġetika u l-firxa ta’ klassijiet tal-effiċjenza enerġetika disponibbli fuq it-tikketta b’konformità mal-Anness VII u mal-Anness VIII;
                        
                     
                           (f)
                        
                        
                           kull materjal promozzjonali tekniku dwar mudell speċifiku ta’ unità tal-wiri elettronika, inkluż fuq l-Internet, li jiddeskrivi l-parametri tekniċi speċifiċi tiegħu, għandu juri l-klassi tal-effiċjenza enerġetika ta’ dak il-mudell u l-firxa ta’ klassijiet tal-effiċjenza enerġetika disponibbli fuq it-tikketta, b’konformità mal-Anness VII;
                        
                     
                           (g)
                        
                        
                           tikketta elettronika bil-format u bl-informazzjoni kif stabbilit fl-Anness III għandha ssir disponibbli għan-negozjanti għal kull mudell ta’ unità tal-wiri elettronika;
                        
                     
                           (h)
                        
                        
                           l-iskeda informattiva dwar il-prodott elettroniku, kif stipulat fl-Anness V, għandha ssir disponibbli għan-negozjanti għal kull mudell ta’ unità tal-wiri elettronika;
                        
                     
                           (i)
                        
                        
                           minbarra l-punt (a), it-tikketta għandha tiġi stampata fuq l-imballaġġ jew titwaħħal fuqu.
                        
                     
            
               2.   Il-klassijiet tal-effiċjenza enerġetika għandhom ikunu msejsa fuq l-indiċi tal-effiċjenza enerġetika kkalkulat skont l-Anness II.
            
         
         
            Artikolu 4
            Obbligi għan-negozjanti
            Il-bejjiegħa għandhom jiżguraw li:
            
                        (a)
                     
                     
                        kull unità tal-wiri elettronika, waqt il-bejgħ, inkluż waqt il-fieri, ikollha t-tikketta mogħtija mill-fornituri skont il-punt 1(a) tal-Artikolu 3 murija fuq quddiem tal-apparat jew imdendla miegħu jew imqiegħda b’tali mod li tkun tidher b’mod ċar u li tkun assoċjata b’mod inekwivoku mal-mudell speċifiku; diment li l-unità tal-wiri elettronika tinżamm fil-modalità Mixgħul meta tkun qed tintwera lill-konsumaturi biex tinbiegħ, it-tikketta elettronika skont il-punt 1(g) tal-Artikolu 3 murija fuq l-iskrin tista’ tinbidel b’tikketta stampata;
                     
                  
                        (b)
                     
                     
                        meta l-mudell ta’ unità tal-wiri elettronika jintwera waqt il-bejgħ mingħajr xi unità murija barra mill-imballaġġ, it-tikketta stampata fuq l-imballaġġ jew imwaħħla fuqu għandha tkun viżibbli;
                     
                  
                        (c)
                     
                     
                        fil-każ ta’ bejgħ mill-bogħod jew telebejgħ, it-tikketta u l-iskeda informattiva dwar il-prodott għandhom jingħataw skont l-Annessi VII u VIII;
                     
                  
                        (d)
                     
                     
                        kull reklam viżiv ta’ mudell speċifiku ta’ unità tal-wiri elettronika, inkluż fuq l-Internet, għandu juri l-klassi tal-effiċjenza enerġetika u l-firxa ta’ klassijiet tal-effiċjenza enerġetika disponibbli fuq it-tikketta b’konformità mal-Anness VII;
                     
                  
                        (e)
                     
                     
                        kull materjal promozzjonali tekniku dwar mudell speċifiku ta’ unità tal-wiri elettronika, inkluż il-materjal promozzjonali tekniku fuq l-Internet, li jiddeskrivi l-parametri tekniċi speċifiċi tiegħu, għandu juri l-klassi tal-effiċjenza enerġetika ta’ dak il-mudell u l-firxa ta’ klassijiet tal-effiċjenza enerġetika disponibbli fuq it-tikketta, b’konformità mal-Anness VII.
                     
                  
         
            Artikolu 5
            Obbligi tal-fornituri tas-servizzi fuq pjattaformi tal-hosting tal-Internet
            Meta fornitur tas-servizzi tal-hosting kif imsemmi fl-Artikolu 14 tad-Direttiva 2000/31/KE jippermetti l-bejgħ ta’ unitajiet tal-wiri elettroniċi fuq is-sit tal-Internet tiegħu, il-fornitur tas-servizzi għandu jippermetti li tintwera tikketta elettronika u skeda informattiva elettronika dwar il-prodott mogħtija min-negozjant fuq il-mekkaniżmu tal-unità tal-wiri skont id-dispożizzjonijiet tal-Anness VIII u għandu jinforma lin-negozjant dwar l-obbligu li jurihom.
         
         
            Artikolu 6
            Metodi tal-kejl
            L-informazzjoni li għandha tingħata skont l-Artikoli 3 u 4 għandha tinkiseb b’metodi tal-kejl u tal-kalkolu li jkunu affidabbli, preċiżi u riproduċibbli, u li jqisu l-aktar metodi tal-kejl u tal-kalkolu avvanzati rrikonoxxuti, kif stipulat fl-Anness IV.
         
         
            Artikolu 7
            Proċedura ta’ verifika għall-finijiet tas-sorveljanza tas-suq
            L-Istati Membri għandhom japplikaw il-proċedura ta’ verifika stabbilita fl-Anness IX meta jkunu qed iwettqu l-kontrolli tas-sorveljanza tas-suq imsemmija fil-paragrafu 3 tal-Artikolu 8 tar-Regolament (UE) 2017/1369.
         
         
            Artikolu 8
            Rieżami
            Il-Kummissjoni għandha twettaq rieżami ta’ dan ir-Regolament fid-dawl tal-progress teknoloġiku u tippreżenta r-riżultati ta’ dan ir-rieżami inkluż, jekk xieraq, abbozz ta’ proposta għal reviżjoni, lill-Forum tal-Konsultazzjoni sa mhux aktar tard mill-25 ta' Diċembru 2022.
            B’mod partikolari, ir-rieżami għandu jivvaluta dan li ġej:
            
                        (a)
                     
                     
                        jekk hux xieraq jew jekk għadux xieraq li jkollu kategorizzazzjonijiet separati tal-enerġija għall-SDR u għall-HDR;
                     
                  
                        (b)
                     
                     
                        it-tolleranzi tal-verifika stipulati fl-Anness IX;
                     
                  
                        (c)
                     
                     
                        jekk hemmx unitajiet tal-wiri elettroniċi oħra li jenħtieġ jiddaħħlu fil-kamp ta’ applikazzjoni;
                     
                  
                        (d)
                     
                     
                        l-adegwatezza tal-bilanċ ta’ strettezza bejn prodotti akbar u prodotti iżgħar;
                     
                  
                        (e)
                     
                     
                        jekk hux fattibbli li jinħolqu metodi xierqa ta’ notifika għall-konsum tal-enerġija;
                     
                  
                        (f)
                     
                     
                        il-possibbiltà li jiġu indirizzati aspetti tal-ekonomija ċirkolari.
                     
                  Barra minn hekk, il-Kummissjoni għandha teżamina mill-ġdid it-tikketta biex twettaq riklassifikazzjoni meta jiġu ssodisfati r-rekwiżiti tal-Artikolu 11 tar-Regolament (UE) 2017/1369.
         
         
            Artikolu 9
            Tħassir
            Ir-Regolament Delegat (UE) Nru 1062/2010 hu revokat mill-1 ta’ Marzu 2021.
         
         
            Artikolu 10
            Miżuri tranżitorji
            Minn mill-25 ta’ Diċembru 2019 sat-28 ta’ Frar 2021, l-iskeda informattiva dwar il-prodott li jeżiġi l-punt 1(b) tal-Artikolu 3 tar-Regolament (UE) Nru 1062/2010 tista’ ssir disponibbli permezz tal-bażi tad-data tal-prodotti minflok ma tingħata b’mod stampata mal-prodott. F’dak il-każ, il-fornitur għandu jiżgura li, jekk jintalab speċifikament mill-bejgħ, l-iskeda informattiva dwar il-prodott issir disponibbli b’mod stampat.
         
         
            Artikolu 11
            Dħul fis-seħħ u applikazzjoni
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Dan għandu japplika mill-1 ta’ Marzu 2021. Madankollu, il-punt 1(a) tal-Artikolu 3 għandu japplika mill-1 ta’ Novembru 2020.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-11 ta’ Marzu 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 198, 28.7.2017, p. 1.
         
            (2)  Ir-Regolament Delegat tal-Kummissjoni (UE) Nru 1062/2010 tat-28 ta’ Settembru 2010 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar enerġetiku għat-televixins (ĠU L 314, 30.11.2010, p. 64).
         
            (3)  Komunikazzjoni tal-Kummissjoni. Il-pjan ta’ ħidma dwar l-ekodisinn 2016-2019 COM(2016)773 final, 30.11.2016.
         
            (4)  Id-Direttiva 2009/125/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija (ĠU L 285, 31.10.2009, p. 10).
         
            (5)  Ir-Regolament tal-Kummissjoni (KE) Nru 642/2009 tat-22 ta’ Lulju 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għat-televixins (ĠU L 191, 23.7.2009, p. 42).
         
            (6)  Ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (ĠU L 316, 14.11.2012, p. 12)
         
            (7)  Id-Direttiva 2000/31/KE tal-Parlament Ewropew u tal-Kunsill tat-8 ta’ Ġunju 2000 dwar ċerti aspetti legali tas-servizzi minn soċjetà tal-informazzjoni, partikolarment il-kummerċ elettroniku, fis-Suq Intern, (ĠU L 178, 17.7.2000, p. 1).
         
            (8)  Id-Direttiva 2012/19/UE tal-Parlament Ewropew u tal-Kunsill tal-4 ta’ Lulju 2012 dwar skart ta’ tagħmir elettriku u elettroniku (WEEE), (ĠU L 197, 24.7.2012, p. 38).
         
            (9)  Ir-Regolament tal-Kummissjoni (KE) Nru 1275/2008 tas-17 ta’ Diċembru 2008 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għall-konsum tal-elettriku ta’ tagħmir tal-elettriku u elettroniku tad-dar u tal-uffiċċju fil-modalitajiet standby u mitfi u fil-modalità standby ta’ netwerk (ĠU L 339, 18.12.2008, p. 45).
         
            (10)  Id-Direttiva tal-Kunsill 93/42/KEE tal-14 ta’ Ġunju 1993 dwar mezzi mediċi (ĠU L 169, 12.7.1993, p. 1).
         
            (11)  Ir-Regolament (UE) 2017/745 tal-Parlament Ewropew u tal-Kunsill tal-5 ta’ April 2017 dwar apparati mediċi, li jemenda d-Direttiva 2001/83/KE, ir-Regolament (KE) Nru 178/2002 u r-Regolament (KE) Nru 1223/2009 u li jħassar id-Direttivi tal-Kunsill 90/385/KEE u 93/42/KEE (ĠU L 117, 5.5.2017, p. 1).
         
            (12)  Id-Direttiva tal-Kunsill 90/385/KEE tal-20 ta’ Ġunju 1990 dwar l-approssimazzjoni tal-liġijiet tal-Istati Membri rigward il-mezzi mediċi attivi li jiddaħħlu f’xi parti tal-ġisem (ĠU L 189, 20.7.1990, p. 17).
         
            (13)  Id-Direttiva 98/79/KE tal-Parlament Ewropew u tal-Kunsill tas-27 ta’ Ottubru 1998 dwar il-mezzi mediċi dijanjostiċi in vitro (ĠU L 331, 7.12.1998, p. 1).
         
            (14)  Ir-Regolament (UE) 2017/746 tal-Parlament Ewropew u tal-Kunsill tal-5 ta’ April 2017 dwar apparati mediċi dijanjostiċi in vitro u li jħassar id-Direttiva 98/79/KE u d-Deċiżjoni tal-Kummissjoni 2010/227/UE (ĠU L 117, 5.5.2017, p. 176).
      
      
         
            ANNESS I
            Definizzjonijiet għall-finijiet tal-Annessi
            Għandhom japplikaw id-definizzjonijiet li ġejjin:
            
                        (1)
                     
                     
                        “indiċi tal-effiċjenza enerġetika” (EEI) tfisser numru tal-indiċi għall-effiċjenza enerġetika relattiva ta’ unità tal-wiri elettronika, kif stabbilit fil-punt B tal-Anness II;
                     
                  
                        (2)
                     
                     
                        “Medda Dinamika Qawwija (HDR)” tfisser metodu li jżid il-proporzjon tal-kuntrast tal-immaġni ta’ unità tal-wiri elettronika billi juża metadata ġġenerata waqt il-ħolqien tal-materjal vidjo u li ċ-ċirkwiterija tal-ġestjoni tal-unità tal-wiri tinterpreta biex tipproduċi proporzjon tal-kuntrast u tal-apparenza tal-kulur li għajnejn il-bniedem jarawh aktar realistiku minn dak miksub mill-unitajiet tal-wiri li mhumiex kompatibbli mal-HDR;
                     
                  
                        (3)
                     
                     
                        “proporzjon tal-kuntrast” tfisser id-differenza bejn il-luminożità massima u l-livell iswed f’immaġni;
                     
                  
                        (4)
                     
                     
                        “luminanza” tfisser il-kejl fotometriku tal-intensità luminuża għal kull unità ta’ erja tad-dawl li jkun sejjer f’direzzjoni partikolari, espress f’unitajiet ta’ kandeli għal kull metru kwadru (cd/m2). Sikwit jintuża t-terminu “luminożità” biex tiġi kwalifikata b’mod ‘suġġettiv’ il-luminanza tal-unità tal-wiri elettronika;
                     
                  
                        (5)
                     
                     
                        “Kontroll Awtomatiku tal-Luminożità (ABC)” tfisser il-mekkaniżmu awtomatiku li, meta jkun attivat, jikkontrolla l-luminożità tal-unità tal-wiri elettronika bħala funzjoni tal-livell tad-dawl ambjentali li jdawwal is-superfiċje tal-unità tal-wiri;
                     
                  
                        (6)
                     
                     
                        “prestabbilita”, li tirreferi għal karatteristika speċifika jew konfiguazzjoni, tfisser il-valur ta’ karatteristika speċifika kif stabbilita fil-fabbrika u disponibbli meta l-utent juża l-prodott għall-ewwel darba jew wara li jagħmel azzjoni li treġġa’ lura l-konfigurazzjonijiet tal-fabbrika, jekk il-prodott ikun jippermetti dan;
                     
                  
                        (7)
                     
                     
                        “pixel (element ta’ stampa)” tfisser l-erja tal-iċken element ta’ stampa li jista’ jinfired mill-elementi ġirien tiegħu;
                     
                  
                        (8)
                     
                     
                        “modalità mixgħul” jew “modalità attiv” tfisser kundizzjoni meta l-unità tal-wiri elettronika tkun imqabbda ma’ sors tal-elettriku, tkun ġiet attivata, u tkun qed taqdi waħda jew aktar mill-funzjonijiet tagħha tal-wiri;
                     
                  
                        (9)
                     
                     
                        “menù obbligatorju” tfisser menù speċifiku, li jidher malli l-utent jixegħel l-unità tal-wiri għall-ewwel darba jew meta jagħmel azzjoni li treġġa’ lura l-kunfigurazzjonijiet tal-fabbrika, li joffri diversi konfigurazzjonijiet għall-unità tal-wiri, predefiniti mill-fornitur;
                     
                  
                        (10)
                     
                     
                        “konfigurazzjoni normali” tfisser konfigurazzjoni tal-unità tal-wiri li l-fornitur jirrakkomanda lill-utenti finali u li tkun il-konfigurazzjoni inizjali tal-menù jew il-konfigurazzjoni tal-fabbrika li tingħata l-unità tal-wiri elettronika skont l-użu maħsub tal-prodott. Din jeħtieġ li tagħti l-aqwa kwalità lill-utent finali fl-ambjent intiż u għall-użu intiż. Il-konfigurazzjoni normali hi l-kundizzjoni li fiha jitkejlu l-valuri waqt il-modalitajiet mitfi, standby, standby man-netwerk u mixgħul;
                     
                  
                        (11)
                     
                     
                        “l-aktar kundizzjoni luminuża tal-modalità mixgħul” tfisser il-kunfigurazzjoni tal-unità tal-wiri elettronika, stabbilita minn qabel mill-fornitur, li tipprovdi stampa aċċettabbli bl-akbar luminanza mkejla;
                     
                  
                        (12)
                     
                     
                        “konfigurazzjoni tal-ħanut” tfisser il-konfigurazzjoni tal-unità tal-wiri elettronika għal użu speċifiku fil-kuntest biex tintwera l-unità tal-wiri elettronika, pereżempju f’kundizzjonijiet ta’ dawl qawwi (ġo ħanut) u li ma jkunux jinvolvu t-tifi awtomatiku jekk ma jinħassu l-ebda azzjoni jew preżenza tal-utent;
                     
                  
                        (13)
                     
                     
                        “senser tal-preżenza fil-kamra” jew “senser tar-rikonoxximent tal-mossi” jew “senser tal-okkupanza” tfisser senser li jimmonitorja u jirreaġixxi għall-movimenti fl-ispazju ta’ madwar il-prodott li s-sinjal tiegħu jista’ jwassal għall-attivazzjoni tal-modalità mixgħul. Jekk ma jinqabad l-ebda moviment għal ammont ta’ żmien determinat minn qabel, ikun jista’ jsir qlib għall-modalità standby jew għall-modalità standby tan-netwerk;
                     
                  
                        (14)
                     
                     
                        “modalità mitfi” tfisser kundizzjoni meta l-unità tal-wiri elettronika tkun imqabbda mas-sors ewlieni tal-elettriku iżda ma tkun qed tipprovdi l-ebda funzjoni: il-kundizzjonijiet li ġejjin ukoll għandhom jitqiesu bħala kundizzjonijiet ta’ modalità mitfi:
                        
                                    (1)
                                 
                                 
                                    kundizzjonijiet li jipprovdu biss indikazzjoni tal-kundizzjoni tal-modalità mitfi;
                                 
                              
                                    (2)
                                 
                                 
                                    kundizzjonijiet li jipprovdu biss funzjonijiet maħsubin biex jiżguraw il-kompatibbiltà elettromanjetika skont id-Direttiva 2014/30/UE tal-Parlament Ewropew u tal-Kunsill (1);
                                 
                              
                  
                        (15)
                     
                     
                        “modalità standby” tfisser kundizzjoni meta l-unità tal-wiri elettronika tkun imqabbda mal-mejns jew ma’ sors tal-elettriku DC, tkun tiddependi fuq l-input tal-enerġija minn dak is-sors biex taħdem kif suppost u tkun taqdi biss dawn il-funzjonijiet li ġejjin, li tista’ tibqa’ attiva għal żmien indefinit:
                        
                                    —
                                 
                                 
                                    funzjoni ta’ riattivazzjoni, inkella funzjoni ta’ riattivazzjoni u indikazzjoni biss ta’ funzjoni ta’ riattivazzjoni attivata; u/jew
                                 
                              
                                    —
                                 
                                 
                                    unità tal-wiri tal-informazzjoni jew tal-istatus;
                                 
                              
                  
                        (16)
                     
                     
                        “funzjoni ta’ riattivazzjoni” tfisser funzjoni li bi swiċċ mill-bogħod, unità ta’ kontroll mill-bogħod, senser intern, kronometru jew, għall-unitajiet tal-wiri f’netwerk b’modalità standby man-netwerk, in-netwerk, tipprovdi qlib minn modalità standby jew modalità standby man-netwerk għal modalità oħra, għajr il-modalità mitfi, li tkun tipprovdi funzjonijiet addizzjonali;;
                     
                  
                        (17)
                     
                     
                        “mekkaniżmu tal-wiri” tfisser skrin, inkluż l-iskrins tattili jew teknoloġija viżiva oħra, li jintuża biex l-utenti jaraw il-kontenut tal-Internet;
                     
                  
                        (18)
                     
                     
                        “nested display” tfisser interfaċċja viżiva fejn wieħed ikollu aċċess għal immaġni jew għal sett tad-data billi jagħfas fuqhom bil-maws, jew billi jmur fuqhom bil-maws, jew billi jwessa’ l-iskrin tattili ta’ immaġni oħra jew ta’ sett ieħor tad-data;
                     
                  
                        (19)
                     
                     
                        “skrin tattili” tfisser skrin li jaħdem bil-mess, bħal dak tat-tablets, tal-kompjuters tat-tip slate jew tal-ismartphones;
                     
                  
                        (20)
                     
                     
                        “test alternattiv” tfisser test mogħti bħala alternattiva għal grafika li tippermetti li l-informazzjoni tiġi ppreżentata b’għamla mhux grafika meta l-apparat tal-unità tal-wiri ma jkunx jista’ juri l-grafika, jew bħala għajnuna għall-aċċessibbiltà bħala input għal applikazzjonijiet tal-produzzjoni artifiċjali tal-vuċi;
                     
                  
                        (21)
                     
                     
                        “Provvista tal-Enerġija Esterna (EPS)” tfisser apparat kif definit fir-Regolament tal-Kummissjoni (UE) 2019/1782 (2);
                     
                  
                        (22)
                     
                     
                        “EPS standardizzata” tfisser provvista tal-elettriku esterna mfassla biex tipprovdi l-enerġija lil diversi apparati u li tkun konformi ma’ standard maħruġ minn organizzazzjoni internazzjonali tal-istandardizzazzjoni;
                     
                  
                        (23)
                     
                     
                        “kodiċi ta’ Rrispons Rapidu (QR)” tfisser barcode matriċi li tkun fuq it-tikketta tal-enerġija ta’ mudell tal-prodott u li tkun marbuta mal-informazzjoni dwar il-mudell fil-parti pubblika tal-bażi tad-data tal-prodotti;
                     
                  
                        (24)
                     
                     
                        “netwerk” tfisser infrastruttura tal-komunikazzjoni b’topoloġija ta’ konnessjonijiet u arkitettura li tinkludi l-komponenti fiżiċi, il-prinċipji organizzattivi u l-proċeduri u l-formati tal-komunikazzjoni (il-protokolli);
                     
                  
                        (25)
                     
                     
                        “interfaċċja tan-netwerk” (jew “port tan-netwerk”) tfisser interfaċċja fiżika, bil-wajers jew mingħajrhom, li tipprovdi konnessjoni tan-netwerk u li permezz tagħha l-funzjonijiet tal-unità tal-wiri elettronika jkunu jistgħu jiġu attivati mill-bogħod u tasal u tintbagħat id-data. L-interfaċċji għall-input tad-data bħala sinjali vidjo u awdjo, iżda li ma joriġinawx minn sors tan-netwerk u permezz ta’ indirizz ta’ netwerk, ma jitqisux bħala interfaċċja tan-netwerk;
                     
                  
                        (26)
                     
                     
                        “disponibbiltà ta’ netwerk” tfisser il-kapaċità ta’ unità tal-wiri elettroniku li tattiva funzjonijiet wara li interfaċċja tan-netwerk tinduna li skatta kmand mill-bogħod;
                     
                  
                        (27)
                     
                     
                        “unità tal-wiri mqabbda ma’ netwerk” tfisser unità tal-wiri elettronika li tista’ tiġi mqabbda ma’ netwerk permezz ta’ port wieħed jew aktar tan-netwerk;
                     
                  
                        (28)
                     
                     
                        “modalità standby man-netwerk” tfisser il-kundizzjoni li fiha t-tagħmir ikun jista’ jerġa’ jħaddem funzjoni permezz ta’ kmand mill-bogħod li jingħata minn interfaċċja ta’ netwerk.
                     
                  
               (1)  Id-Direttiva 2014/30/UE tal-Parlament Ewropew u tal-Kunsill tas-26 ta’ Frar 2014 dwar l-armonizzazzjoni tal-liġijiet tal-Istati Membri relatati mal-kompatibbiltà elettromanjetika (ĠU L 96, 29.3.2014, p. 79).
            
               (2)  Ir-Regolament tal-Kummissjoni (UE) 2019/1782 tal-1 ta’ Ottubru 2019 li jistabbilixxi r-rekwiżiti tal-ekodisinn għall-provvisti tal-elettriku esterni skont id-Direttiva 2009/125/KE tal-Parlament Ewropew u tal-Kunsill u li jħassar ir-Regolament tal-Kummissjoni (KE) Nru 278/2009 (ĠU L 272, 25.10.2019, p. 95).
         
      
      
         
            ANNESS II
            A.   Klassijiet tal-effiċjenza enerġetika
            
            Il-klassi tal-effiċjenza enerġetika tal-unitajiet tal-wiri elettroniċi għandha tiġi ddeterminata abbażi tal-indiċi tal-effiċjenza enerġetika (EEIlabel
               ) kif stipulat fit-Tabella 1. L-EEIlabel
                ta’ unità tal-wiri elettronika għandu jiġi ddeterminat skont il-Parti B ta’ dan l-Anness.
            
               Tabella 1
            
            
               Il-klassijiet tal-effiċjenza enerġetika tal-unitajiet tal-wiri elettroniċi
            
            
                        Klassi tal-Effiċjenza Enerġetika
                     
                     
                        Indiċi tal-Effiċjenza Enerġetika (EEIlabel
                           )
                     
                  
                        A
                     
                     
                        
                           EEIlabel
                            < 0,30 
                     
                  
                        B
                     
                     
                        0,30  ≤ EEIlabel
                            < 0,40 
                     
                  
                        C
                     
                     
                        0,40  ≤ EEIlabel
                            < 0,50 
                     
                  
                        D
                     
                     
                        0,50  ≤ EEIlabel
                            < 0,60 
                     
                  
                        E
                     
                     
                        0,60  ≤ EEIlabel
                            < 0,75 
                     
                  
                        F
                     
                     
                        0,75  ≤ EEIlabel
                            < 0,90 
                     
                  
                        G
                     
                     
                        0,90  ≤ EEIlabel
                           
                        
                     
                  B.   Indiċi tal-Effiċjenza Enerġetika (EEI
                     label
                  )
            
            L-Indiċi tal-Effiċjenza Enerġetika (EEIlabel) ta’ unità tal-wiri elettronika għandu jiġi kkalkulat bl-ekwazzjoni li ġejja:
            
               
            fejn:
            
               A tirrappreżenta l-erja tas-superfiċje viżibbli f’dm2;
            
               Pmeasured
                hi l-potenza mkejla waqt il-modalità mixgħul f’Watts b’konfigurazzjoni normali u stabbilita kif indikat fit-Tabella 2;
            
               corrl
                hu l-fattur ta’ korrezzjoni stabbilit kif indikat fit-Tabella 3.
            
               Tabella 2
            
            
               Kejl tal-Pmeasured
                  
               
            
            
                        Il-livell ta’ Medda Dinamika
                     
                     
                        
                           Pmeasured
                           
                        
                     
                  
                        Medda Dinamika Standard (SDR): PmeasuredSDR
                           
                        
                     
                     
                        Id-domanda għall-enerġija f’Watts (W) fil-modalità mixgħul, imkejla meta jintwerew sekwenzi tat-test standardizzati ta’ immaġni tiċċaqlaq b’kontenut tax-xandir dinamiku. Meta l-kwoti jkunu applikabbli skont il-parti C ta’ dan l-Anness, dawn jenħtieġ jitnaqqsu mill-Pmeasured
                           .
                     
                  
                        Medda Dinamika Qawwija (HDR):
                        
                           PmeasuredHDR
                           
                        
                     
                     
                        Id-domanda għall-enerġija f’Watts (W) fil-modalità mixgħul, imkejla bħal għall-PmeasuredSDR
                            iżda bil-funzjonalità HDR attivata bil-metadata fis-sekwenza tat-test HDR standardizzata. Meta l-kwoti jkunu applikabbli skont il-parti C ta’ dan l-Anness, dawn jenħtieġ jitnaqqsu mill-Pmeasured
                           .
                     
                  
               
            
               Tabella 3
            
            
               Il-valur corrl
                  
               
            
            
                        Tip ta’ Unità tal-Wiri Elettronika
                     
                     
                        Il-valur corrl
                           
                        
                     
                  
                        Televixin
                     
                     
                        0,0 
                     
                  
                        Moniter
                     
                     
                        0,0 
                     
                  
                        Sinjalar diġitali
                     
                     
                        0,00062 *(lum-500)*A
                        
                           fejn “lum” hi l-luminanza bajda massima, f’cd/m2, tal-aktar konfiogurazzjoni luminuża waqt il-modalità mixgħul tal-unità tal-wiri elettronika u “A” hi l-erja tal-iskrin f’dm2
                           
                        
                     
                  C.   Kwoti u aġġustamenti għall-finijiet tal-kalkolu tal-EEIlabel
                  
               
            
            L-unitajiet tal-wiri elettroniċi b’kontroll awtomatiku tal-luminożità (ABC) għandhom jikkwalifikaw għal tnaqqis ta’ 10 % fil-Pmeasured
                jekk dawn ikunu jissodisfaw ir-rekwiżiti kollha li ġejjin:
            
                        (a)
                     
                     
                        L-ABC ikun attivat fil-konfigurazzjoni normali tal-unità tal-wiri elettronika u jibqa’ attiv fil-bqija tal-konfigurazzjonijiet l-oħra b’medda dinamika standard li huma disponibbli għall-utent finali;
                     
                  
                        (b)
                     
                     
                        il-valur tal-Pmeasured
                            fil-konfigurazzjoni normali, jitkejjel, bl-ABC diżattivat jew jekk l-ABC ma jistax jiġi diżattivat, f’kundizzjoni ta’ dawl ambjentali ta’ 100 lux imkejla bis-senser ABC;
                     
                  
                        (c)
                     
                     
                        jekk applikabbli, il-valur tal-Pmeasured
                            bl-ABC diżattivat għandu jkun daqs jew akbar mill-enerġija waqt il-modalità mixgħul imkejla bl-ABC attivat f’kundizzjoni ta’ dawl ambjentali ta’ 100 lux imkejla bis-senser ABC;
                     
                  
                        (d)
                     
                     
                        b’ABC attivat, il-valur imkejjel waqt il-modalità mixgħul għandu jonqos b’20 % jew aktar meta l-kundizzjoni tad-dawl ambjentali, imkejla bis-senser tal-ABC, titnaqqas minn 100 lux għal 12 lux;
                     
                  
                        (e)
                     
                     
                        il-kontroll tal-ABC tal-luminanza tal-iskrin tal-unità tal-wiri jissodisfa l-karatteristiċi kollha li ġejjin meta l-kundizzjoni tad-dawl ambjentali mkejla bis-senser tal-ABC tibdel:
                        
                                    —
                                 
                                 
                                    il-luminanza mkejla tal-iskrin waqt 60 lux tkun bejn 65 % u 95 % tal-luminanza tal-iskrin imkejla waqt 100 lux;
                                 
                              
                                    —
                                 
                                 
                                    il-luminanza mkejla tal-iskrin waqt 35 lux tkun bejn 50 % u 80 % tal-luminanza tal-iskrin imkejla waqt 100 lux;
                                 
                              
                                    —
                                 
                                 
                                    il-luminanza mkejla tal-iskrin waqt 12 lux tkun bejn 35 % u 70 % tal-luminanza tal-iskrin imkejla waqt 100 lux.
                                 
                              
                  
      
      
         
            ANNESS III
            It-tikketta tal-unitajiet tal-wiri elettroniċi
            1.   TIKKETTA
            It-tikketta tal-unitajiet tal-wiri elettroniċi għandha tinkludi l-informazzjoni li ġejja:
            
                        I.
                     
                     
                        il-kodiċi QR;
                     
                  
                        II.
                     
                     
                        isem il-fornitur jew il-marka kummerċjali tiegħu;
                     
                  
                        III.
                     
                     
                        l-identifikatur tal-mudell tal-fornitur;
                     
                  
                        IV.
                     
                     
                        l-iskala tal-klassijiet tal-effiċjenza enerġetika minn A sa G;
                     
                  
                        V.
                     
                     
                        il-klassi tal-effiċjenza enerġetika ddeterminata skont il-punt B tal-Anness II bl-użu tal-PmeasuredSDR
                           ;
                     
                  
                        VI.
                     
                     
                        il-konsum tal-enerġija fil-modalità mixgħul f’kWh għal kull 1 000 h, meta jinqara l-kontenut bl-SDR, imqarreb għall-eqreb numru sħiħ;
                     
                  
                        VII.
                     
                     
                        il-klassi tal-effiċjenza enerġetika ddeterminata skont il-punt B tal-Anness II bl-użu tal-PmeasuredHDR
                           ;
                     
                  
                        VIII.
                     
                     
                        il-konsum tal-enerġija fil-modalità mixgħul f’kWh għal kull 1 000 h, meta jinqara l-kontenut bl-HDR, imqarreb għall-eqreb numru sħiħ;
                     
                  
                        IX.
                     
                     
                        id-daqs dijagonali tal-iskrin viżibbli f’ċentimetri u f’pulzieri u r-riżoluzzjoni orizzontali u vertikali f’pixels;
                     
                  
                        X.
                     
                     
                        in-numru ta’ dan ir-Regolament, li “2019/2013”.
                     
                  2.   DISINN TAT-TIKKETTA
            Fejn:
            
                        (a)
                     
                     
                        It-tikketta għandha tkun wiesgħa mill-inqas 96 mm u għolja mill-inqas 192 mm. Jekk it-tikketta tiġi stampata b’format ikbar, il-kontenut tagħha xorta waħda għandu jibqa’ proporzjonat mal-ispeċifikazzjonijiet ta’ hawn fuq. Għall-unitajiet tal-wiri elettroniċi b’daqs dijagonali tal-erja viżibbli inqas minn 127 cm (50 pulzier), it-tikketta tista’ tiġi stampata iżgħar, iżda sa 60 % tad-daqs normali tagħha; il-kontenut tagħha xorta waħda għandu jkun proporzjonat mal-ispeċifikazzjonijiet imsemmija hawn fuq u l-kodiċi QR xorta waħda għandu jkun jista’ jinqara b’apparat li jaqra l-kodiċi QR disponibbli b’mod komuni, bħal dawk integrati fi smartphone.
                     
                  
                        (b)
                     
                     
                        L-isfond tat-tikketta għandu jkun 100 % abjad.
                     
                  
                        (c)
                     
                     
                        It-tipi tal-karattri għandhom ikunu Verdana u Calibri.
                     
                  
                        (d)
                     
                     
                        Id-dimensjonijiet u l-ispeċifikazzjonijiet tal-elementi li jikkostitwixxu t-tikketta għandhom ikunu kif indikat fid-disinji tat-tikketta.
                     
                  
                        (e)
                     
                     
                        Il-kuluri għandhom ikunu bis-CMYK – cyan, maġenta, isfar u iswed – bħal dan: 0,70,100,0: 0 % cyan, 70 % maġenta, 100 % isfar, 0 % iswed.
                     
                  
                        (f)
                     
                     
                        It-tikketta għandha tissodisfa r-rekwiżiti kollha li ġejjin (in-numri jirreferu għall-Grafika ta’ hawn fuq):
                        
                                    
                                       
                                 
                                 
                                    il-kuluri tal-logo tal-UE għandhom ikunu kif ġej:
                                    
                                                —
                                             
                                             
                                                l-isfond: 100,80,0,0;
                                             
                                          
                                                —
                                             
                                             
                                                l-istilel: 0,0,100,0;
                                             
                                          
                              
                                    
                                       
                                 
                                 
                                    il-kulur tal-logo tal-enerġija għandu jkun: 100,80,0,0;
                                 
                              
                                    
                                       
                                 
                                 
                                    il-kodiċi QR għandu jkun 100 % iswed;
                                 
                              
                                    
                                       
                                 
                                 
                                    l-isem tal-fornitur għandu jkun b’kulur 100 % iswed u b’tipa grassa Verdana, 9 pt;
                                 
                              
                                    
                                       
                                 
                                 
                                    l-identifikatur tal-mudell għandu jkun 100 % iswed u b’tipa regolari Verdana, 9 pt;
                                 
                              
                                    
                                       
                                 
                                 
                                    il-klassifikazzjoni A sa G għandha tkun kif ġej:
                                    
                                                —
                                             
                                             
                                                l-ittri tal-iskala tal-effiċjenza enerġetika għandhom ikunu 100 % bojod u b’tipa grassa Calibri, 19 pt; l-ittri għandhom ikunu ċċentrati fuq assi ta’ 4,5 mm mix-xellug tal-vleġeġ;
                                             
                                          
                                                —
                                             
                                             
                                                il-kuluri tal-vleġeġ tal-iskala A sa G għandhom ikunu kif ġej:
                                                
                                                            —
                                                         
                                                         
                                                            Klassi A: 100,0,100,0;
                                                         
                                                      
                                                            —
                                                         
                                                         
                                                            Klassi B: 70,0,100,0;
                                                         
                                                      
                                                            —
                                                         
                                                         
                                                            Klassi C: 30,0,100,0;
                                                         
                                                      
                                                            —
                                                         
                                                         
                                                            Klassi D: 0,0,100,0;
                                                         
                                                      
                                                            —
                                                         
                                                         
                                                            Klassi E: 0,30,100,0;
                                                         
                                                      
                                                            —
                                                         
                                                         
                                                            Klassi F: 0,70,100,0;
                                                         
                                                      
                                                            —
                                                         
                                                         
                                                            Klassi G: 0,100,100,0;
                                                         
                                                      
                                          
                              
                                    
                                       
                                 
                                 
                                    id-diviżuri interni għandu jkollhom piż ta’ 0,5 pt u l-kulur għandu jkun 100 % suwed;
                                 
                              
                                    
                                       
                                 
                                 
                                    l-ittra tal-klassi tal-effiċjenza enerġetika għanduha tkun 100 % bajda u b’tipa grassa Calibri, 33 pt. Il-vleġġa tal-klassi tal-effiċjenza enerġetika u l-vleġġa korrispondenti tal-iskala minn A sa G għandhom ikunu ppożizzjonati b’mod li t-truf tagħhom ikunu allinjati. L-ittra fil-vleġġa tal-klassi tal-effiċjenza enerġetika għandha titqiegħed fiċ-ċentru tal-parti rettangolari tal-vleġġa li għandha tkun 100 % sewda;
                                 
                              
                                    
                                       
                                 
                                 
                                    il-valur tal-konsum tal-enerġija f’SDR għandu jkun Verdana b’tipa grassa, 28 pt; “kWh/1 000h” għandha tkun b’tipa regolari Verdana, 16 pt. It-test għandu jkun iċċentrat u 100 % iswed;
                                 
                              
                                    
                                       
                                 
                                 
                                    l-HDR u l-pittogrammi tal-iskrin għandhom ikunu 100 % suwed u kif jidher fid-disinn tat-tikketta; it-testi (numri u unitajiet) għandhom ikunu 100 % suwed, kif ġej:
                                    
                                                —
                                             
                                             
                                                fuq il-pittogramma tal-HDR, l-ittri tal-klassijiet tal-effiċjenza enerġetika (A sa G) għandhom ikunu ċċentrati, bl-ittra tal-klassi tal-effiċjenza enerġetika applikabbli tkun b’tipa grassa Verdana, 16 pt u l-bqija tal-ittri b’tipa regolari Verdana, 10 pt; taħt il-pittogramma tal-HDR, il-valur tal-konsum tal-enerġija fl-HDR għandu jkun iċċentrat, b’tipa grassa Verdana, 16 pt bil-kliem “kWh/1 000h” b’tipa regolari Verdana, 10 pt;
                                             
                                          
                                                —
                                             
                                             
                                                it-testi tal-pittogrammi tal-iskrin għandhom ikunu b’tipa regolari Verdana, 9 pt, u mqiegħda kif jidher fid-disinn tat-tikketta;
                                             
                                          
                              
                                    
                                       
                                 
                                 
                                    In-numru tar-Regolament għandu jkun 100 % iswed u b’tipa regolari Verdana, 6 pt.
                                 
                              
                  
      
      
         
            ANNESS IV
            Il-metodi tal-kejl u l-kalkoli
            Għall-finijiet ta’ konformità u verifika tal-konformità mar-rekwiżiti ta’ dan ir-Regolament, il-kejl u l-kalkoli għandhom isiru permezz ta’ standards armonizzati li n-numri ta’ referenza tagħhom ġew ippubblikati f’Il-Ġurnal Uffiċjali tal-Unjoni Ewropea, jew billi jintużaw metodi affidabbli, preċiżi u riproduċibbli oħra li jkunu jqisu l-aktar metodi avvanzati ġeneralment rikonoxxuti. Dawn għandhom ikunu konformi mad-dispożizzjonijiet ta’ dan l-Anness.
            Il-kejl u l-kalkoli għandhom jissodisfaw id-definizzjonijiet tekniċi, il-kundizzjonijiet, l-ekwazzjonijiet u l-parametri stabbiliti f’dan l-Anness. L-unitajiet tal-wiri elettroniċi li jistgħu joperaw kemm fil-modalità 2D kif ukoll 3D għandhom jiġu ttestjati meta joperaw fil-modalità 2D.
            Unità tal-wiri elettronika li tinqasam f’żewġ unitajiet separati fiżikament jew aktar, iżda mqiegħda fis-suq f’pakkett wieħed, għandha tiġi trattata bħala unità tal-wiri elettronika waħda meta tkun qed tiġi vverifikata l-konformità mar-rekwiżiti ta’ dan l-Anness. Meta unitajiet tal-wiri elettroniċi multipli li jistgħu jitqiegħdu fis-suq b’mod separat, jiġu kkombinati f’sistema waħda, l-unitajiet tal-wiri elettroniċi individwali għandhom jiġu trattati bħala unità tal-wiri elettronika waħda.
            1.   IL-KEJL TAD-DOMANDA GĦALL-ENERĠIJA FIL-MODALITÀ MIXGĦUL
            
            Il-kejl tad-domanda għall-enerġija fil-modalità mixgħul għandu jissodisfa l-kundizzjonijiet ġenerali kollha li ġejjin:
            
                        (a)
                     
                     
                        l-unitajiet tal-wiri elettroniċi għandhom jitkejlu waqt il-konfigurazzjoni normali;
                     
                  
                        (b)
                     
                     
                        il-kejl għandu jsir f’temperatura ambjentali ta’ 23 °C +/– 5 °C;
                     
                  
                        (c)
                     
                     
                        il-kejl għandu jsir permezz ta’ loops tat-test tas-sinjal vidjo imxandar dinamiku li jirrappreżenta l-kontenut tipiku mxandar għall-unitajiet tal-wiri elettroniċi fil-medda dinamika standard (SDR). Għall-kejl tal-HDR, l-unità tal-wiri elettronika għandha twieġeb b’mod awtomatiku u sew għall-metadata tal-HDR fir-ripetizzjoni tat-test. Il-kejl għandu jkun il-konsum medju tal-enerġija tul għaxar (10) minuti konsekuttivi;
                     
                  
                        (d)
                     
                     
                        il-kejl għandu jsir wara li l-unità tal-wiri elettronika tkun ilha minimu ta’ siegħa (1) fil-modalità mitfi, jew fil-modalità standby jekk il-modalità mitfi ma tkunx disponibbli, u segwita minnufih minn minimu ta’ siegħa (1) fil-modalità mixgħul, u għandu jitlesta qabel massimu ta’ 3 sigħat fil-modalità mixgħul. Is-sinjal vidjo rilevanti għandu jintwera tul il-ħin kollu tal-modalità mixgħul. Għall-unitajiet tal-wiri elettroniċi li huma magħrufin li jistabbilizzaw fi żmien siegħa (1), dan il-ħin tista’ titnaqqas jekk ikun jista’ jintwera li l-kejl li jirriżulta jkun fi ħdan 2 % tar-riżultati li kieku jinkisbu bit-tul tal-ħin deskritt hawnhekk;
                     
                  
                        (e)
                     
                     
                        meta l-ABC ikun disponibbli, il-kejl għandu jsir b’dan mitfi. Jekk l-ABC ma jkunx jista’ jintefa, il-kejl għandu jsir f’kundizzjoni ta’ dawl ambjentali ta’ 100 lux imkejla bis-senser ABC.
                     
                  2.   IL-KEJL TAL-LUMINANZA BAJDA MASSIMA
            
            Il-kejl tal-luminanza bajda massima għandu jsir:
            
                        (a)
                     
                     
                        b’miter tal-luminanza, li jsib dak il-porzjon tal-unità tal-wiri li jkun qed juri immaġni bajda għalkollox (100 %), li jkun parti minn xejra ta’ “test sħiħ tal-iskrin” li ma tkunx taqbeż il-punt tal-livell medju tal-istampa (APL) fejn isseħħ xi limitazzjoni tal-enerġija jew xi irregolarità oħra;
                     
                  
                        (b)
                     
                     
                        mingħajr ma jiġi disturbat il-punt ta’ detezzjoni tal-miter tal-luminanza fuq l-unità tal-wiri elettronika waqt il-qlib bejn il-kundizzjonijiet normali u l-aktar kunfigurazzjoni luminuża waqt il-modalità mixgħul.
                     
                  
      
      
         
            ANNESS V
            L-iskeda informazzjoni dwar il-prodott
            Skont il-punt 1(b) tal-Artikolu 3, il-fornitur għandu jdaħħal fil-bażi tad-data tal-prodotti, l-informazzjoni kif stabbilita fit-Tabella 4.
            Il-manwal tal-prodott jew materjal ieħor għall-qari mogħti mal-prodott għandhom jindikaw b’mod ċar ir-rabta mal-mudell fil-bażi tad-data tal-prodotti bħala URL (Uniform Resource Locator) li jista’ jaqrah il-bniedem jew bħala kodiċi QR jew jagħtu n-numru tar-reġistrazzjoni tal-prodott.
            
               Tabella 4
            
            
               L-informazzjoni, l-ordni u l-format tal-iskeda informattiva dwar il-prodott
            
            
                         
                     
                     
                        Informazzjoni
                     
                     
                        Valur u preċiżjoni
                     
                     
                        Unità
                     
                     
                        Noti
                     
                  
                        
                           1.
                        
                     
                     
                        Isem il-fornitur jew il-marka kummerċjali tiegħu
                     
                     
                        TEST
                     
                     
                         
                     
                     
                         
                     
                  
                        
                           2.
                        
                     
                     
                        Identifikatur tal-mudell tal-fornitur
                     
                     
                        TEST
                     
                     
                         
                     
                     
                         
                     
                  
                        
                           3.
                        
                     
                     
                        Klassi tal-effiċjenza enerġetika għall-Medda Dinamika Standard (SDR)
                     
                     
                        [A/B/C/D/E/F/G]
                     
                     
                         
                     
                     
                        jekk il-bażi tad-data tal-prodotti tiġġenera awtomatikament il-kontenut definittiv ta’ din iċ-ċellola, il-fornitur ma għandux idaħħal din id-data.
                     
                  
                        
                           4.
                        
                     
                     
                        Domanda għall-enerġija fil-modalità mixgħul għall-Medda Dinamika Standard (SDR)
                     
                     
                        X,X
                     
                     
                        W
                     
                     
                        Imqarrba għall-ewwel ċifra wara l-punt deċimali għall-valuri tal-enerġija inqas minn 100 W, u mqarrba għall-ewwel numru sħiħ għall-valuri tal-enerġija minn 100 W.
                     
                  
                        
                           5.
                        
                     
                     
                        Klassi tal-effiċjenza enerġetika (HDR)
                     
                     
                        [A/B/C/D/E/F/G] jew mhux applikabbli
                     
                     
                         
                     
                     
                        jekk il-bażi tad-data tal-prodotti tiġġenera awtomatikament il-kontenut definittiv ta’ din iċ-ċellola, il-fornitur ma għandux idaħħal din id-data. Il-valur jiġi stabbilit bħala “n.a. (mhux applikabbli)” jekk l-HDR mhix implimentata.
                     
                  
                        
                           6.
                        
                     
                     
                        Domanda għall-enerġija fil-modalità mixgħul għall-Medda Dinamika Qawwija (HDR)
                     
                     
                        X,X
                     
                     
                        W
                     
                     
                        Imqarrba għall-ewwel ċifra wara l-punt deċimali għall-valuri tal-enerġija inqas minn 100 W, u mqarrba għall-ewwel numru sħiħ għall-valuri tal-enerġija minn 100 W (il-valur ikun 0 (żero) jekk “mhux applikabbli”).
                     
                  
                        
                           7.
                        
                     
                     
                        Domanda għall-enerġija fil-modalità mitfi
                     
                     
                        X,X
                     
                     
                        W
                     
                     
                         
                     
                  
                        
                           8.
                        
                     
                     
                        Domanda għall-enerġija fil-modalità standby
                     
                     
                        X,X
                     
                     
                        W
                     
                     
                         
                     
                  
                        
                           9.
                        
                     
                     
                        Domanda għall-enerġija fil-modalità standby man-netwerk
                     
                     
                        X,X
                     
                     
                        W
                     
                     
                         
                     
                  
                        
                           10.
                        
                     
                     
                        Kategorija tal-unità tal-wiri elettronika
                     
                     
                        [televixin/moniter/apparat tas-sinjalar/oħra]
                     
                     
                         
                     
                     
                        Agħżel waħda.
                     
                  
                        
                           11.
                        
                     
                     
                        Il-proporzjon tad-daqs
                     
                     
                        X
                     
                     
                        :
                     
                     
                        Y
                     
                     
                        inteġer
                     
                     
                        Eż. 16:9, 21:9, eċċ.
                     
                  
                        
                           12.
                        
                     
                     
                        Ir-riżoluzzjoni tal-iskrin (pixels)
                     
                     
                        X
                     
                     
                        x
                     
                     
                        Y
                     
                     
                        pixels
                     
                     
                        Pixels orizzontali u vertikali
                     
                  
                        
                           13.
                        
                     
                     
                        Id-daqs dijagonali tal-iskrin
                     
                     
                        X,X
                     
                     
                        cm
                     
                     
                        F’cm skont is-Sistema Internazzjonali tal-Unitajiet (SI) imqarreb għall-ewwel ċifra wara l-punt deċimali.
                     
                  
                        
                           14.
                        
                     
                     
                        Id-daqs dijagonali tal-iskrin
                     
                     
                        X
                     
                     
                        pulzieri
                     
                     
                        Fakulattiv, f’pulzieri mqarreb għaċ-ċifra mingħajr punt deċimali.
                     
                  
                        
                           15.
                        
                     
                     
                        Erja tal-iskrin viżibbli
                     
                     
                        X,X
                     
                     
                        cm2
                        
                     
                     
                        Imqarreb għal punt deċimali wieħed
                     
                  
                        
                           16.
                        
                     
                     
                        It-teknoloġija użata tal-panell
                     
                     
                        TEST
                     
                     
                         
                     
                     
                        Eż. LCD/LED LCD/QLED LCD/OLED/MicroLED/QDLED/SED/FED/EPD, eċċ.
                     
                  
                        
                           17.
                        
                     
                     
                        Il-Kontroll Awtomatiku tal-Luminożità (ABC) disponibbli
                     
                     
                        [IVA/LE]
                     
                     
                         
                     
                     
                        Irid ikun attivat bħala prestabbilit (jekk IVA).
                     
                  
                        
                           18.
                        
                     
                     
                        Is-senser ta’ rikonoxximent tal-vuċi disponibbli
                     
                     
                        [IVA/LE]
                     
                     
                         
                     
                     
                         
                     
                  
                        
                           19.
                        
                     
                     
                        Senser tal-preżenza disponibbli
                     
                     
                        [IVA/LE]
                     
                     
                         
                     
                     
                        Irid ikun attivat bħala prestabbilit (jekk IVA).
                     
                  
                        
                           20.
                        
                     
                     
                        Ir-rata ta’ frekwenza tal-aġġornament tal-immaġni
                     
                     
                        X
                     
                     
                        Hz
                     
                     
                         
                     
                  
                        
                           21.
                        
                     
                     
                        Id-disponibbiltà garantita minima tal-aġġornamenti tas-softwer u tal-firmwer (sa):
                     
                     
                        GG MM AAAA
                     
                     
                        data
                     
                     
                        Mill-Anness II E, il-punt 1 tar-Regolament tal-Kummissjoni (UE) 2019/2021 (1).
                     
                  
                        
                           22.
                        
                     
                     
                        Id-disponibbiltà garantita minima tal-ispare parts (sa):
                     
                     
                        GG MM AAAA
                     
                     
                        data
                     
                     
                        Mill-Anness II D, il-punt 5 tar-Regolament (UE) 2019/2021.
                     
                  
                        
                           23.
                        
                     
                     
                        L-appoġġ garantit minimu tal-prodott (sa):
                     
                     
                        GG MM AAAA
                     
                     
                        data
                     
                     
                         
                     
                  
                        
                           24.
                        
                     
                     
                        It-tip ta’ provvista tal-elettriku
                     
                     
                        Interna/Esterna/Esterna standardizzata
                     
                     
                         
                     
                     
                        Agħżel waħda.
                     
                  
                        
                           i
                        
                     
                     
                        Provvista tal-elettriku esterna standardizzata (inkluża fil-kaxxa tal-prodott)
                     
                     
                        Isem standard
                     
                     
                        TEST
                     
                     
                         
                     
                     
                         
                     
                  
                         
                     
                     
                        Il-vultaġġ tal-input
                     
                     
                        X
                     
                     
                        V
                     
                     
                         
                     
                  
                        Il-vultaġġ tal-output
                     
                     
                        X
                     
                     
                        V
                     
                     
                         
                     
                  
                        
                           ii
                        
                     
                     
                        Provvista tal-elettriku xierqa esterna standardizzata (jekk mhux inkluża fil-kaxxa tal-prodott)
                     
                     
                        Isem standard
                     
                     
                        TEST
                     
                     
                         
                     
                     
                        Obbligatorja biss jekk l-EPS ma tkunx inkluża fil-kaxxa, inkella ma tkunx obbligatorja.
                     
                  
                         
                     
                     
                         
                     
                     
                        Il-vultaġġ tal-output meħtieġ
                     
                     
                        X,X
                     
                     
                        V
                     
                     
                        Obbligatorja biss jekk l-EPS ma tkunx inkluża fil-kaxxa, inkella ma tkunx obbligatorja.
                     
                  
                         
                     
                     
                         
                     
                     
                        Il-kurrent imwassal meħtieġ
                     
                     
                        X,X
                     
                     
                        A
                     
                     
                        Obbligatorja biss jekk l-EPS ma tkunx inkluża fil-kaxxa, inkella ma tkunx obbligatorja.
                     
                  
                         
                     
                     
                         
                     
                     
                        Il-frekwenza tal-kurrent meħtieġa
                     
                     
                        X
                     
                     
                        Hz
                     
                     
                        Obbligatorja biss jekk l-EPS ma tkunx inkluża fil-kaxxa, inkella ma tkunx obbligatorja.
                     
                  
               (1)  Ir-Regolament tal-Kummissjoni (UE) 2019/2021 tal-1 ta’ Ottubru 2019 li jistabbilixxi rekwiżiti tal-ekodisinn għall-unitajiet tal-wiri elettroniċi skont id-Direttiva 2009/125/KE tal-Parlament Ewropew u tal-Kunsill, li jemenda r-Regolament tal-Kummissjoni (KE) Nru 1275/2008 u li jħassar ir-Regolament tal-Kummissjoni (KE) Nru 642/2009 (Ara paġna 241 ta’ dan il-Ġurnal Uffiċjali).
         
      
      
         
            ANNESS VI
            Dokumentazzjoni teknika
            Id-dokumentazzjoni teknika msemmija fil-punt 1(d) tal-Artikolu 3 għandha tinkludi:
            
                        (1)
                     
                     
                        data ta’ identifikazzjoni (deskrizzjoni ġenerali tal-mudell):
                        
                                    (a)
                                 
                                 
                                    il-marka kummerċjali u l-identifikatur tal-mudell;
                                 
                              
                                    (b)
                                 
                                 
                                    l-isem u l-indirizz tal-fornitur, l-isem kummerċjali rreġistrat;
                                 
                              
                  
                        (2)
                     
                     
                        referenzi għall-istandards armonizzati applikati, standards oħra tal-kejl u l-ispeċifikazzjonijiet użati għall-kejl tal-parametri tekniċi u l-kalkoli mwettqa;
                     
                  
                        (3)
                     
                     
                        il-prekawzjonijiet speċifiċi li jridu jittieħdu meta jiġi armat, installat u ttestjat il-mudell;
                     
                  
                        (4)
                     
                     
                        lista tal-mudelli ekwivalenti kollha, li tinkludi l-identifikaturi tal-mudell;
                     
                  
                        (5)
                     
                     
                        il-parametri tekniċi mkejla tal-mudell u l-kalkoli mwettqa bil-parametri mkejla kif elenkat fit-Tabella 5;
                        
                           Tabella 5
                        
                        
                           Il-parametri tekniċi mkejla
                        
                        
                                     
                                 
                                 
                                     
                                 
                                 
                                    Valur u preċiżjoni
                                 
                                 
                                    Unità
                                 
                                 
                                    Noti
                                 
                              
                                     
                                 
                                 
                                    
                                       Ġenerali
                                    
                                 
                                 
                                     
                                 
                                 
                                     
                                 
                                 
                                     
                                 
                              
                                    1.
                                 
                                 
                                    Temperatura ambjentali
                                 
                                 
                                    XX,XX
                                 
                                 
                                    °C
                                 
                                 
                                     
                                 
                              
                                    2.
                                 
                                 
                                    Il-vultaġġ tat-test
                                 
                                 
                                    X
                                 
                                 
                                    V
                                 
                                 
                                     
                                 
                              
                                    3.
                                 
                                 
                                    Il-frekwenza
                                 
                                 
                                    X,X
                                 
                                 
                                    Hz
                                 
                                 
                                     
                                 
                              
                                    4.
                                 
                                 
                                    Id-distorsjoni armonika totali (THD) tas-sistema tal-provvista tal-elettriku
                                 
                                 
                                    X
                                 
                                 
                                    %
                                 
                                 
                                     
                                 
                              
                                     
                                 
                                 
                                    
                                       Għall-modalità mixgħul
                                    
                                 
                                 
                                     
                                 
                                 
                                     
                                 
                                 
                                     
                                 
                              
                                    5.
                                 
                                 
                                    Il-luminanza bajda massima waqt l-aktar kunfigurazzjoni luminuża
                                 
                                 
                                    X
                                 
                                 
                                    cd/m2
                                    
                                 
                                 
                                     
                                 
                              
                                    6.
                                 
                                 
                                    Il-luminanza bajda massima waqt il-kunfigurazzjoni normali
                                 
                                 
                                    X
                                 
                                 
                                    cd/m2
                                    
                                 
                                 
                                     
                                 
                              
                                    7.
                                 
                                 
                                    Proporzjon tal-luminanza bajda massima (ikkalkulat)
                                 
                                 
                                    X,X
                                 
                                 
                                    %
                                 
                                 
                                    Il-valur fir-ringiela 6 hawn fuq diviż bil-valur fir-ringiela 5 hawn fuq immultiplikati b’100
                                 
                              
                                     
                                 
                                 
                                    
                                       Għal APD
                                    
                                 
                                 
                                     
                                 
                                 
                                     
                                 
                                 
                                     
                                 
                              
                                    8.
                                 
                                 
                                    Id-durata tal-kundizzjoni fil-modalità mixgħul, qabel ma l-unità tal-wiri elettronika tgħaddi awtomatikament għall-modalità standby, jew għall-modalità mitfi, jew kundizzjoni oħra li ma taqbiżx ir-rekwiżiti applikabbli tal-konsum tal-enerġija għall-modalità mitfi u/jew għall-modalità standby.
                                 
                                 
                                    mm:ss
                                 
                                 
                                     
                                 
                                 
                                     
                                 
                              
                                     
                                 
                                 
                                    Għat-televixins: il-valur imkejjel tal-ħin qabel ma t-televixin jasal awtomatikament għall-modalità standby, jew għall-modalità mitfi, jew għal kundizzjoni oħra li ma taqbiżx ir-rekwiżiti applikabbli tal-konsum tal-enerġija għall-modalità mitfi u/jew għall-modalità standby wara l-aħħar interazzjoni tal-utent;
                                 
                                 
                                    mm:ss
                                 
                                 
                                     
                                 
                                 
                                     
                                 
                              
                                     
                                 
                                 
                                    Għat-televixins mgħammra bi preżenza ta’ senser fil-kamra: il-valur imkejjel tal-ħin qabel ma t-televixin jasal awtomatikament għall-modalità standby, jew għall-modalità mitfi, jew għal kundizzjoni oħra li ma taqbiżx ir-rekwiżiti applikabbli tal-konsum tal-enerġija għall-modalità mitfi u/jew għall-modalità standby meta ma tinħass l-ebda preżenza;
                                 
                                 
                                    mm:ss
                                 
                                 
                                     
                                 
                                 
                                     
                                 
                              
                                     
                                 
                                 
                                    Unitajiet tal-wiri elettroniċi oħrajn għajr it-televixins u l-unitajiet tal-wiri tax-xandir: il-valur imkejjel tal-ħin qabel ma l-unità tal-wiri elettronika tasal awtomatikament għall-modalità standby, jew għall-modalità mitfi, jew għal kundizzjoni oħra li ma taqbiżx ir-rekwiżiti applikabbli tal-konsum tal-enerġija għall-modalità mitfi u/jew għall-modalità standby meta ma jinħass l-ebda input;
                                 
                                 
                                    mm:ss
                                 
                                 
                                     
                                 
                                 
                                     
                                 
                              
                                     
                                 
                                 
                                    
                                       Għall-ABC
                                    
                                 
                                 
                                     
                                 
                                 
                                     
                                 
                                 
                                    Jekk disponibbli u attivata b’mod prestabbilit (mill-Anness V, it-Tabella 4)
                                 
                              
                                    9.
                                 
                                 
                                    Il-medja tad-domanda għall-enerġija fil-modalità mixgħul tal-unità tal-wiri elettronika b’intensità tad-dawl ambjentali, imkejla bis-senser tal-ABC tal-unità tal-wiri elettronika, ta’ 100 lux u 12-il lux.
                                 
                                 
                                    X,X
                                 
                                 
                                    W
                                 
                                 
                                     
                                 
                              
                                    10
                                 
                                 
                                    Persentaġġ tat-tnaqqis fl-enerġija minħabba l-azzjoni tal-ABC bejn 100 lux u 12-il lux għall-kundizzjonijiet tad-dawl ambjentali.
                                 
                                 
                                    X,X
                                 
                                 
                                    %
                                 
                                 
                                     
                                 
                              
                                    11
                                 
                                 
                                    Il-luminanza bajda massima tal-unità tal-wiri b’kull waħda minn dawn l-intensitajiet tad-dawl ambjentali li ġejjin, imkejla bis-senser ABC tal-unità tal-wiri elettronika, 100 lux, 60 lux, 35 lux, 12-il lux.
                                 
                                 
                                    x
                                 
                                 
                                    cd/m2
                                    
                                 
                                 
                                     
                                 
                              
                                     
                                 
                                 
                                    L-enerġija mkejla fil-modalità mixgħul waqt dawl ambjentali ta’ 100 lux fis-senser tal-ABC
                                 
                                 
                                    X,X
                                 
                                 
                                    W
                                 
                                 
                                     
                                 
                              
                                     
                                 
                                 
                                    L-enerġija mkejla fil-modalità mixgħul waqt dawl ambjentali ta’ 12 lux fis-senser tal-ABC
                                 
                                 
                                    X,X
                                 
                                 
                                    W
                                 
                                 
                                     
                                 
                              
                                     
                                 
                                 
                                    Il-luminanza mkejla tal-iskrin waqt dawl ambjentali ta’ 60 lux fis-senser tal-ABC
                                 
                                 
                                    X
                                 
                                 
                                    cd/m2
                                    
                                 
                                 
                                     
                                 
                              
                                     
                                 
                                 
                                    Il-luminanza mkejla tal-iskrin waqt dawl ambjentali ta’ 35 lux fis-senser tal-ABC
                                 
                                 
                                    X
                                 
                                 
                                    cd/m2
                                    
                                 
                                 
                                     
                                 
                              
                                     
                                 
                                 
                                    Il-luminanza mkejla tal-iskrin waqt dawl ambjentali ta’ 12 lux fis-senser tal-ABC
                                 
                                 
                                    X
                                 
                                 
                                    cd/m2
                                    
                                 
                                 
                                     
                                 
                              
                  
                        (6)
                     
                     
                        Rekwiżiti ta’ informazzjoni addizzjonali
                        
                                    (a)
                                 
                                 
                                    it-terminal tal-input għas-sinjali tat-test tal-awdjo u tal-vidjow użati għall-ittestjar;
                                 
                              
                                    (b)
                                 
                                 
                                    l-informazzjoni u d-dokumentazzjoni dwar l-istrumentazzjoni, il-konfigurazzjoni u ċ-ċirkwiti użati għall-ittestjar elettriku;
                                 
                              
                                    (c)
                                 
                                 
                                    kwalunkwe kundizzjoni oħra tal-ittestjar li mhix deskritta jew stabbilia fil-punt (b);
                                 
                              
                                    (d)
                                 
                                 
                                    għall-modalità mixgħul:
                                    
                                                (i)
                                             
                                             
                                                il-karatteristiċi tas-sinjal dinamiku tal-vidjo b’kontenut tax-xandir li jirrappreżentaw il-kontenut tipiku tax-xandir televiżiv; għal sinjal dinamiku HDR tal-vidjow b’kontenut tax-xandir, l-unità tal-wiri elettronika għandha tintefa awtomatikament għall-modalità tal-HDR bil-metadata tal-HDR ta’ dak is-sinjal;
                                             
                                          
                                                (ii)
                                             
                                             
                                                is-sekwenza tal-passi biex tinkiseb kundizzjoni stabbli fir-rigward tal-livell tad-domanda għall-enerġija; u
                                             
                                          
                                                (iii)
                                             
                                             
                                                il-konfigurazzjonijiet tal-istampa użati għall-kejl tal-aktar luminanza bajda massima luminuża u x-xejra tat-test għas-sinjal tal-vidjow użata għall-kejl.
                                             
                                          
                              
                                    (e)
                                 
                                 
                                    Għall-modalità standby u mitfi:
                                    
                                                (i)
                                             
                                             
                                                il-metodu tal-kejl użat;
                                             
                                          
                                                (ii)
                                             
                                             
                                                deskrizzjoni ta’ kif intgħażlet jew ġiet ipprogrammata l-modalità, inkluż kull funzjoni ta’ riattivazzjoni mtejba; u
                                             
                                          
                                                (iii)
                                             
                                             
                                                is-sekwenza tal-avvenimenti biex tintlaħaq il-kundizzjoni meta l-unità tal-wiri elettronika tibdel awtomatikament il-modalitajiet.
                                             
                                          
                              
                                    (f)
                                 
                                 
                                    Għall-unitajiet tal-wiri elettroniċi b’interfaċċja speċifika tas-sinjali tal-kompjuter:
                                    
                                                (i)
                                             
                                             
                                                konferma li l-unità tal-wiri elettronika tipprijoritizza l-protokolli ta’ ġestjoni tal-enerġija tal-unità tal-wiri tal-kompjuter stabbiliti fil-punt 6.2.3 tal-Anness II tar-Regolament tal-Kummissjoni (UE) Nru 617/2013 (1). Jenħtieġ li kwalunkwe devjazzjoni mill-protokolli tiġi rrappurtata.
                                             
                                          
                              
                                    (g)
                                 
                                 
                                    Għall-unitajiet tal-wiri elettroniċi f’netwerk:
                                    
                                                (i)
                                             
                                             
                                                l-għadd u t-tip ta’ interfaċċji tan-netwerk u, għajr għall-interfaċċi tan-netwerk mingħajr wajer, il-pożizzjoni tagħhom fl-unità tal-wiri elettronika;
                                             
                                          
                                                (ii)
                                             
                                             
                                                jekk l-unità tal-wiri elettronika tikkwalifikax bħala unità tal-wiri elettronika b’funzjonalità HiNA; jekk ma tingħata l-ebda informazzjoni, l-unità tal-wiri elettronika titqies li mhix unità tal-wiri HiNA jew unità tal-wiri b’funzjonalità HiNA; u
                                             
                                          
                                                (iii)
                                             
                                             
                                                informazzjoni dwar jekk l-unità tal-wiri elettronika mqabbda ma’ netwerk tipprovdix funzjonalità li tippermetti l-funzjoni ta’ ġestjoni tal-enerġija u/jew lill-utent finali li jaqleb l-unità tal-wiri elettronika għal kundizzjoni li tipprovdi l-modalità standby ta’ netwerk għall-modalità standby, jew il-modalità mitfi jew xi kundizzjoni oħra li ma taqbiżx ir-rekwiżiti applikabbli tad-domanda għall-enerġija għall-modalità mitfi u/jew għall-modalità standby, inkluż kwota tal-enerġija għall-funzjoni ta’ riattivazzjoni mtejba metan applikabbli.
                                             
                                          
                              
                                    (h)
                                 
                                 
                                    Għal kull tip ta’ port tan-netwerk:
                                    
                                                (i)
                                             
                                             
                                                il-ħin prestabbilit (mm:ss) li meta jgħaddi, il-funzjoni ta’ ġestjoni tal-enerġija taqleb l-unità tal-wiri għal kundizzjoni li tipprovdi l-modalità standby ta’ netwerk; u
                                             
                                          
                                                (ii)
                                             
                                             
                                                il-kmand li jrid jintuża għar-riattivazzjoni tal-unità tal-wiri elettronika;
                                             
                                          
                              
                  
                        (7)
                     
                     
                        meta tkun inkisbet l-informazzjoni inkluża fil-fajl tad-dokumentazzjoni teknika għal mudell partikolari ta’ unità tal-wiri elettronika:
                        
                                    (a)
                                 
                                 
                                    minn mudell li għandu l-istess karatteristiċi tekniċi rilevanti għall-informazzjoni teknika li trid tingħata iżda li jagħmlu manifattur differenti, jew
                                 
                              
                                    (b)
                                 
                                 
                                    b’kalkolu bbażat fuq id-disinn jew estrapolazzjoni minn mudell ieħor tal-istess fornitur jew ta’ fornitur ieħor, jew it-tnejn;
                                 
                              id-dokumentazzjoni teknika għandha tinkludi, kif xieraq, id-dettalji ta’ dan il-kalkolu, il-valutazzjoni mwettqa mill-fornituri biex jivverifikaw il-preċiżjoni tal-kalkolu u, meta xieraq, id-dikjarazzjoni ta’ identità bejn il-mudelli ta’ fornituri differenti; u
                     
                  
                        (8)
                     
                     
                        id-dettalji ta’ kuntatt tal-persuna awtorizzata biex torbot lill-fornitur, jekk ma jkunux inklużi fl-informazzjoni teknika mqiegħda fil-bażi tad-data, għandhom isiru disponibbli, meta jintalbu, għall-awtoritajiet tas-sorveljanza tas-suq jew għall-Kummissjoni biex iwettqu l-kompiti tagħhom skont dan ir-Regolament.
                     
                  
               (1)  Ir-Regolament tal-Kummissjoni (UE) Nru 617/2013 tas-26 ta’ Ġunju 2013 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti għall-ekodisinn għall-kompjuters u s-servers informatiċi (ĠU L 175, 27.6.2013, p. 13).
         
      
      
         
            ANNESS VII
            Informazzjoni li trid tingħata fir-reklami viżivi, fil-materjal promozzjonali tekniku waqt bejgħ mill-bogħod u fit-telebejgħ, għajr fil-bejgħ mill-bogħod fuq l-Internet
            
               1.   
               
                  Fir-reklami viżivi, ħalli tkun żgurata l-konformità mar-rekwiżiti stabbiliti fil-punt 1(e) tal-Artikolu 3 u fil-punt (d) tal-Artikolu 4, il-klassi tal-effiċjenza enerġetika u l-firxa tal-klassijiet tal-effiċjenza disponibbli fuq it-tikketta għandhom jintwerew kif stipulat fil-punt 4 ta’ dan l-Anness.
               
            
            
               2.   
               
                  Fil-materjal promozzjonali tekniku, għall-finijiet tal-iżgurar tal-konformità mar-rekwiżiti stabbiliti fil-punt 1(f) tal-Artikolu 3 u l-punt (e) tal-Artikolu 4, il-klassi tal-enerġija u l-firxa tal-klassijiet tal-effiċjenza disponibbli fuq it-tikketta għandhom jintwerew kif stipulat fil-punt 4 ta’ dan l-Anness.
               
            
            
               3.   
               
                  Kull tip ta’ bejgħ mill-bogħod ibbażat fuq il-karta jrid juri l-klassi tal-enerġija u l-firxa tal-klassijiet tal-effiċjenza disponibbli fuq it-tikketta kif stipulat fil-punt 4 ta’ dan l-Anness.
               
            
            
               4.   
               Il-klassi tal-effiċjenza enerġetika u l-firxa tal-klassijiet tal-effiċjenza enerġetika għandhom jintwerew, kif indikat fil-Grafika 1, bi:
               
                           (a)
                        
                        
                           vleġġa bl-ittra tal-klassi tal-effiċjenza enerġetika, 100 % bajda, b’tipa grassa Calibri u b’daqs tat-tipa li jkun mill-inqas ekwivalenti għal dak tal-prezz, meta jintwera l-prezz;
                        
                     
                           (b)
                        
                        
                           il-kulur tal-vleġġa jaqbel mal-kulur tal-klassi tal-effiċjenza enerġetika;
                        
                     
                           (c)
                        
                        
                           il-firxa tal-klassijiet tal-effiċjenza enerġetika disponibbli 100 % bl-iswed; u,
                        
                     
                           (d)
                        
                        
                           id-daqs għandu jkun tali li l-vleġġa tkun tidher u tinqara b’mod ċar. L-ittra fil-vleġġa tal-klassi tal-effiċjenza enerġetika għandha titqiegħed fiċ-ċentru tal-parti rettangolari tal-vleġġa, b’burdura 100 % sewda ta’ 0,5 pt madwar il-vleġġa u l-ittra tal-klassi tal-effiċjenza enerġetika.
                        
                     B’deroga, jekk ir-reklam viżiv, il-materjal promozzjonali tekniku jew il-bejgħ mill-bogħod ibbażat fuq il-karti jkunu stampati b’monokromu, il-vleġġa f’dak ir-reklam viżiv, il-materjal promozzjonali jew il-bejgħ mill-bogħod ibbażat fuq il-karti, tista’ tkun monokromu.
               
                  Grafika 1
               
               
                  Vleġġa lemin/xellug monokromu/bil-kulur, bil-firxa tal-klassijiet tal-effiċjenza enerġetika indikata
               
               
            
               5.   
               
                  Il-bejgħ mill-bogħod ibbażat fuq it-telebejgħ għandu jinforma b’mod speċifiku lill-konsumaturi dwar il-klassi tal-effiċjenza enerġetika tal-prodott u dwar il-firxa tal-klassijiet tal-enerġija disponibbli fuq it-tikketta, u li l-konsumaturi jistgħu jaċċessaw it-tikketta u l-iskeda informattiva dwar il-prodott permezz tas-sit web tal-bażi tad-data tal-prodotti, jew billi jitolbu kopja stampata.
               
            
            
               6.   
               
                  Għas-sitwazzjonijiet kollha msemmija fil-punti 1 sa 3 u 5, meta jitolbu, il-konsumaturi għandu jkollhom aċċess għal kopja stampata tat-tikketta u l-iskeda informattiva dwar il-prodott.
               
            
         
      
      
         
            ANNESS VIII
            Informazzjoni li trid tingħata fil-każ ta’ bejgħ mill-bogħod bl-Internet
            
               1.   
               
                  It-tikketta xierqa li l-fornituri jqiegħdu għad-dispożizzjoni tal-pubbliku skont il-punt 1(g) tal-Artikolu 3 għandha tintwera fuq il-mekkaniżmu tal-wiri qrib il-prezz tal-prodott. Id-daqs għandu jkun tali li t-tikketta tidher u tinqara sew u għandu jkun proporzjonat għad-daqs speċifikat fil-punt 2(a) tal-Anness III. It-tikketta tista’ tintwera bl-użu ta’ nested display, u f’dan il-każ l-immaġni użata biex tiġi aċċessata t-tikketta għandha tkun konformi mal-ispeċifikazzjonijiet stabbiliti fil-punt 3 ta’ dan l-Anness. Jekk jintuża nested display, it-tikketta għandha tidher hekk kif wieħed jagħfas darba bil-maws, jew hekk kif wieħed imur fuqha bil-maws, jew hekk kif wieħed iwessa’ l-iskrin tattili fuq l-immaġni.
               
            
            
               2.   
               Fil-każ ta’ nested display, l-immaġni użata għall-aċċess għat-tikketta, kif indikat fil-Grafika 2, għandha:
               
                           (a)
                        
                        
                           tkun vleġġa bl-istess kulur bħall-klassi tal-effiċjenza enerġetika tal-prodott fuq it-tikketta;
                        
                     
                           (b)
                        
                        
                           tindika l-klassi tal-effiċjenza enerġetika tal-prodott fuq il-vleġġa, 100 % bajda, b’tipa grassa Calibri u b’daqs tat-tipa ekwivalenti għal dak tal-prezz;
                        
                     
                           (c)
                        
                        
                           ikollha firxa tal-klassijiet tal-effiċjenza enerġetika disponibbli 100 % bl-iswed; u,
                        
                     
                           (d)
                        
                        
                           ikollha wieħed minn dawn iż-żewġ formati li ġejjin, u d-daqs tagħha għandu jkun tali li l-vleġġa tkun tidher u tinqara b’mod ċar. L-ittra fil-vleġġa tal-klassi tal-effiċjenza enerġetika għandha titqiegħed fiċ-ċentru tal-parti rettangolari tal-vleġġa, b’burdura viżibbli 100 % sewda madwar il-vleġġa u l-ittra tal-klassi tal-effiċjenza enerġetika.
                           
                              Grafika 2
                           
                           
                              Vleġġa lemin/xellug bil-kulur, bil-firxa tal-klassijiet tal-effiċjenza enerġetika indikata
                           
                           
                     
            
               3.   
               Fil-każ ta’ nested display, is-sekwenza ta’ x’jidher fuq it-tikketta għandha tkun hekk:
               
                           (a)
                        
                        
                           l-immaġni msemmija fil-punt 2 ta’ dan l-Anness għandha tintwera fuq il-mekkaniżmu tal-wiri qrib il-prezz tal-prodott;
                        
                     
                           (b)
                        
                        
                           l-immaġni għandha twassal għat-tikketta kif stabbilit fl-Anness III;
                        
                     
                           (c)
                        
                        
                           it-tikketta għandha tidher hekk kif wieħed jagħfas bil-maws, jew hekk kif wieħed imur fuqha bil-maws, jew hekk kif wieħed iwessa’ l-iskrin tattili fuq l-immaġni;
                        
                     
                           (d)
                        
                        
                           it-tikketta għandha tintwera billi jinfetħu tieqa oħra, tab ġdida, paġna ġdida jew skrin ieħor fuq l-istess skrin;
                        
                     
                           (e)
                        
                        
                           għal tkabbir tat-tikketta fuq l-iskrins tattili, għandhom japplikaw il-konvenzjonijiet tal-apparat għat-tkabbir tattili;
                        
                     
                           (f)
                        
                        
                           it-tikketta ma għandhiex tintwera b’għażla ta’ għeluq jew b’xi mekkaniżmu ieħor standard ta’ għeluq; u
                        
                     
                           (g)
                        
                        
                           it-test alternattiv għall-grafika, li trid tintwera jekk it-tikketta ma tintweriex, għandu jkun il-klassi tal-effiċjenza enerġetika tal-prodott, b’tipa daqs it-tipa tal-prezz.
                        
                     
            
               4.   
               
                  L-iskeda informattiva dwar il-prodott xierqa, magħmula disponibbli mill-fornituri skont il-punt 1(h) tal-Artikolu 3 għandha tintwera fuq il-mekkaniżmu tal-wiri qrib il-prezz tal-prodott. Id-daqs ta’ din l-iskeda informattiva dwar il-prodott għandu jkun tali li tkun tidher u tinqara b’mod ċar. L-iskeda informattiva dwar il-prodott tista’ tintwera bl-użu ta’ nested display jew b’referenza għall-bażi tad-data tal-prodotti, u f’dan il-każ il-link użat għall-aċċess għall-iskeda informattiva dwar il-prodott għandha tindika b’mod ċar u li jista’ jinqara l-kelmiet “Skeda informattiva dwar il-prodott”. Jekk jintuża nested display, l-iskeda informattiva dwar il-prodott għandha tidher mal-għafsa tal-maws, ċaqliqa tal-maws jew tkabbir tal-immaġni fuq l-iskrin tattili.
               
            
         
      
      
         
            ANNESS IX
            Proċedura ta’ verifika għall-finijiet tas-sorveljanza tas-suq
            It-tolleranzi tal-verifika stabbiliti f’dan l-Anness huma marbutin biss mal-verifika tal-parametri mkejla mill-awtoritajiet tal-Istati Membri u ma għandhomx jintużaw mill-fornitur bħala tolleranza permessa biex jiġu stabbiliti l-valuri inklużi fid-dokumentazzjoni teknika. Il-valuri u l-klassijiet fuq it-tikketta jew fl-iskeda informattiva dwar il-prodott ma għandhomx ikunu aktar favorevoli għall-fornitur milli jkunu l-valuri dikjarati fid-dokumentazzjoni teknika.
            Meta mudell ikun ġie ddisinjat biex ikun kapaċi jinduna li qed jiġi ttestjat (eż. billi jirrikonoxxi l-kundizzjonijiet tat-test jew iċ-ċiklu tat-test), u biex jirreaġixxi b’mod speċifiku billi jbiddel awtomatikament il-prestazzjoni tiegħu waqt it-test biex jilħaq livell aktar favorevoli għal xi wieħed mill-parametri speċifikati f’dan ir-Regolament jew inkluż fid-dokumentazzjoni teknika jew f’xi dokumentazzjoni mogħtija, il-mudell u l-mudelli ekwivalenti kollha għandhom jitqiesu li mhumiex konformni.
            Għall-verifika tal-konformità ta’ mudell tal-prodott mar-rekwiżiti stabbiliti f’dan ir-Regolament, l-awtoritajiet tal-Istati Membri għandhom japplikaw il-proċedura li ġejja:
            
                        (1)
                     
                     
                        L-awtoritajiet tal-Istati Membri għandhom jivverifikaw unità waħda tal-mudell.
                     
                  
                        (2)
                     
                     
                        Il-mudell għandu jitqies konformi mar-rekwiżiti applikabbli jekk:
                        
                                    (a)
                                 
                                 
                                    il-valuri mogħtija fid-dokumentazzjoni teknika skont il-punt 3 tal-Artikolu 3 tar-Regolament (UE) 2017/1369 (il-valuri dikjarati) u, fejn applikabbli, il-valuri użati għall-kalkolu ta’ dawn il-valuri, ma jkunux aktar favorevoli għall-fornitur mill-valuri korrispondenti mogħtija fir-rapporti tat-test;
                                 
                              
                                    (b)
                                 
                                 
                                    il-valuri ppubblikati fuq it-tikketta jew fl-iskeda informattiva dwar il-prodott ma jkunux aktar favorevoli għall-fornitur milli jkunu l-valuri dikjarati, u l-klassi tal-effiċjenza enerġetika indikata ma tkunx aktar favorevoli għall-fornitur milli tkun il-klassi determinata bil-valuri dikjarati; u
                                 
                              
                                    (c)
                                 
                                 
                                    meta l-awtoritajiet tal-Istati Membri jittestjaw l-unità tal-mudell, il-valuri determinati (il-valuri tal-parametri rilevanti kif imkejla waqt l-ittestjar u l-valuri kkalkulati minn dan il-kejl) ikunu konformi mat-tolleranzi tal-verifika rispettivi mogħtija fit-Tabella 6.
                                 
                              
                  
                        (3)
                     
                     
                        Jekk ma jinkisbux ir-riżultati msemmija fil-punti 2(a) jew (b), il-mudell u l-mudelli ekwivalenti kollha għandhom jitqiesu li mhumiex konformi ma’ dan ir-Regolament.
                     
                  
                        (4)
                     
                     
                        Jekk ma jinkisibx ir-riżultat imsemmi fil-punt 2(c), l-awtoritajiet tal-Istati Membri għandhom jagħżlu tliet unitajiet oħra tal-istess mudell biex jiġu ttestjati. Inkella, it-tliet unitajiet l-oħra magħżula jistgħu jkunu ta’ xi wieħed jew aktar mill-mudelli ekwivalenti.
                     
                  
                        (5)
                     
                     
                        Il-mudell għandu jitqies konformi mar-rekwiżiti applikabbli jekk, għal dawn it-tliet unitajiet, il-medja aritmetika tal-valuri determinati tkun fi ħdan it-tolleranzi tal-verifika rispettivi mogħtija fit-Tabella 6.
                     
                  
                        (6)
                     
                     
                        Jekk ma jinkisibx ir-riżultat imsemmi fil-punt 5, il-mudell u kull mudell ekwivalenti għandhom jitqiesu li mhumiex konformi ma’ dan ir-Regolament.
                     
                  
                        (7)
                     
                     
                        Meta tittieħed id-deċiżjoni tan-nuqqas ta’ konformità tal-mudell skont il-punti 3 u 6, l-awtoritajiet tal-Istat Membru għandhom jipprovdu kull informazzjoni rilevanti lill-awtoritajiet tal-Istati Membri l-oħra u lill-Kummissjoni mingħajr dewmien.
                     
                  L-awtoritajiet tal-Istati Membri għandhom jużaw il-metodi tal-kejl u tal-kalkolu mogħtija fl-Anness IV.
            L-awtoritajiet tal-Istati Membri għandhom japplikaw biss it-tolleranzi tal-verifika determinati fit-Tabella 6 u għandhom jużaw biss il-proċedura deskritta fil-punti 1 sa 7 għar-rekwiżiti msemmija f’dan l-Anness. Ma għandha tiġi applikata l-ebda tolleranza oħra, lanqas jekk tkun stabbilita bi standards armonizzati jew b’xi metodu ieħor tal-kejl.
            
               Tabella 6
            
            
               Tolleranzi tal-verifika
            
            
                        Parametru
                     
                     
                        Tolleranzi tal-verifika
                     
                  
                        Domanda għall-enerġija fil-modalità mixgħul (Pmeasured
                           , Watts)
                     
                     
                        Il-valur determinat (*1) ma għandux jaqbeż il-valur dikjarat b’aktar minn 7 %.
                     
                  
                        Domanda għall-enerġija f’Watts fil-modalità mitfi, fil-modalità standby u fil-modalità standby ta’ netwerk, kif applikabbli.
                     
                     
                        Il-valur determinat (*1) ma għandux jaqbeż il-valur dikjarat b’aktar minn 0,10  Watt jekk il-valur dikjarat ikun 1,00  Watt jew inqas, jew b’aktar minn 10 % jekk il-valur dikjarat ikun aktar minn 1,00  Watt.
                     
                  
                        Id-daqs dijagonali tal-iskrin viżibbli f’ċentimetri (u f’pulzieri jekk dan ikun dikjarat)
                     
                     
                        Il-valur determinat (*1) ma għandux ikun anqas mill-valur dikjarat b’aktar minn 1 cm jew 0,4  pulzieri.
                     
                  
                        L-erja tal-iskrin viżibbli f’dm2
                        
                     
                     
                        Il-valur determinat (*1) ma għandux ikun inqas mill-valur dikjarat b’aktar minn 0,1  dm2.
                     
                  
                        Ir-riżoluzzjoni tal-iskrin fl-għadd ta’ pixels fiżiċi orizzontali u vertikali;
                     
                     
                        Il-valur determinat (*1) ma għandux jiddevja mill-valur dikjarat.
                     
                  
               (*1)  Fil-każ ta’ tliet unitajiet addizzjonali ttestjati kif preskritt fil-punt 4, il-valur determinat ifisser il-medja aritmetika tal-valuri dikjarati għal dawn it-tliet unitajiet addizzjonali.